Bermain Dengan Anak Cara Praktikal Bantu Turunkan Berat Badan. Selain Menggembirakan, Buat Anda Berpeluh. Wow Terlajak Mudah Ni!

Susahnya mengikuti program penurunan berat badan menyebabkan ia sering gagal serta membuat ramai orang lebih tertekan.  Namun, terdapat beberapa cara yang baik untuk menurunkan berat badan.

Sebenarnya, menurunkan berat badan bukan perkara yang mudah.  Agar tidak memberi tekanan yang lebih berat dan besar pada pengamalnya, adalah lebih praktikal untuk ikuti cara yang sederhana dan menyenangkan.  Contohnya seperti berikut:

Menari

Jika anda tidak suka ke pusat kesihatan atau gim untuk melakukan aerobik mahupun latihan kardio, cubalah untuk menari.  Menari boleh membakar lebih kurang 500 kalori.  Selain bergerak, menari juga dapat membantu hormon endorfin sampai ke otak.  Hormon ini berfungsi menjadikan orang lebih berasa senang dan bahagia.  Tambahan pula, menari adalah cara yang menyenangkan untuk membuat tubuh tetap sihat dan membantu menurunkan berat badan.

Jalan kaki

Jalan kaki di pagi hari boleh menjadi cara yang menyenangkan untuk menurunkan berat badan.  Selain membakar kalori, jalan kaki juga boleh membuat fikiran dan tenaga segar sepanjang hari.

Bermain dengan anak

Aktiviti ini sering dipandang remeh sesetengah ibu bapa.  Sebenarnya bermain dengan anak yang aktif  bukan sahaja menggembirakan tetapi juga membuat anda berpeluh di samping membantu menurunkan berat badan.  Tidak perlu berlama-lama, cukup luangkan satu jam sehari untuk bermain dengan anak anda yang aktif.

Berenang

Meluangkan masa berenang setiap hari selama setengah jam sudah cukup untuk menurunkan berat badan secara bertahap.

Memasak

Masyarakat moden sekarang lebih memilih makan di luar sama ada di restoran biasa mahupun di restoran makanan segera berbanding memasak sendiri di rumah.  Ini mungkin disebabkan memasak sendiri mengambil masa yang agak lama.  Mungkin mudah dan tidak perlu bersusah payah memasak dan mengemas dapur tetapi sebaliknya memasak makanan sendiri bukan sahaja menyihatkan tetapi juga cara yang baik untuk menurunkan berat badan.

Membuat kerja-kerja rumah

Membasuh, mengemas rumah, menyapu, mengelap lantai dan sebagainya antara kerja-kerja rumah yang lazimnya kini dilakukan oleh pembantu rumah.  Apa kata sesekali anda melakukan sendiri kerja-kerja tersebut.  Ini akan membantu secara sederhana untuk menurunkan berat badan.

Info kesihatan

Perlu diketahui, keperluan kalori bagi wanita sekitar 1500 – 1900 kkal manakala bagi lelaki pula 1900 – 2400 kkal.  Pada umumnya, kalori digunakan untuk menunjukkan jumlah tenaga yang terkandung dalam makanan.  Kalori boleh diperoleh daripada pengambilan makanan yang mempunyai sumber karbohidrat, lemak dan juga protein.

Jumlah kalori dalam makanan diperlukan untuk menghitung keseimbangan tenaga.  Apabila jumlah kalori yang dimakan kecil dari kalori yang digunakan, berat badan akan berkurang kerana cadangan tenaga dari lemak akan digunakan.  Sebaliknya, apabila jumlah kalori yang masuk lebih besar dari kalori yang digunakan, berat badan akan meningkat.

Kelebihan tenaga yang masuk juga akan disimpan sebagai lemak pada tubuh.  Seterusnya, pengumpulan lemak yang berlebihan ini boleh meningkatkan risiko berlakunya hipertensi, obesiti, penyakit jantung, strok dan diabetes.

Tunggu apa lagi, batasi kemasukan kalori di dalam tubuh anda.  Jangan lupa untuk berolahraga.  Sekecil mana sekalipun olahraga anda, walaupun hanya berjalan kaki ia sudah mampu untuk menurunkan berat badan.


“Bila Air Pecah Dan Nampak Darah..”-Mata Anak Aman Graseka Dijangkiti Virus, Perlukan Bantuan Untuk Rawatan!

Ibu ayah mana yang tidak risaukan keadaan anak bila diuji dengan penyakit, apatah lagi jika anak masih kecil. Pasti akan cuba diberikan tumpuan khusus dalam merawat penyakit yang dialami untuk pastikan anak yang disayangi kembali pulih sedia kala.

Begitulah yang dilakukan oleh pelakon Aman Graseka yang terpaksa menangguhkan hasrat untuk melakukan acara ‘jejak tanah’ untuk anak lelakinya, Aishyraf Mikail Shah, kini berusia setahun dua bulan yang kurang sihat.

Ini sebagaimana memetik berita Harian Metro, memaklumkan bahawa anaknya  tidak berapa sihat dan turut dimasukkan ke hospital akibat demam yang menyebabkan sawan.

“Sekarang matanya pula ada jangkitan virus, baru jadi sejak lima hari lepas. Kami terpaksa tangguhkan acara ‘jejak tanah’ ini dan mungkin dibuat pada awal Disember nanti.

“Anak saya perlu berpantang tidak boleh kena pasir selagi majlis ini tidak diadakan. Dalam acara itu, dia akan diletakkan di atas pasir dan berjalan atas bunga.

“Keadaan matanya sekarang masuk hari keenam, air pecah dan nampak darah,” katanya.

Pelakon yang berusia 54 tahun dan kini menetap di kampung Padang Geh, Kuala Ketil, Kedah berkata, Aishyraf Mikail perlu dibawa berjumpa pakar kanak-kanak untuk dikenal pasti keadaan sebenar virus di matanya.

“Saya perlukan bantuan nasihat pakar mata untuk anak saya. Malah, saya amat menghargainya jika ada. Sewaktu demam Aishyraf Mikail dimasukkan ke sebuah hospital dan menerima rawatan selama tujuh hari sebelum dibenarkan keluar.

“Saya cuma tak bawa jumpa pakar mata lagi. Lepas kami sambut ulang tahun kelahirannya, dia masuk hospital sebab demam. Selepas itu kena sakit mata pula dan kerap gosok mata.

“Saya sekarang baru lagi bekerja hantar parcel. Mana tahu kalau-kalau jangkitan kuman bermula dari situ pun boleh jadi juga,” katanya.

Mengulas berkenaan kariernya, Aman sekarang menetapkan syarat enggan bersentuhan dengan muhrim dalam lakonan.

“Begitu juga dalam bab bekerja dengan jurusolek artis perempuan dan kru perempuan. Itu yang agak susah orang nak panggil berlakon.

“Kali terakhir saya berlakon pula pada Julai lalu filem Hantu Kum Kum untuk Astro First dan penggambaran di Perlis,” katanya.

Aman mengakui menetapkan syarat untuk tidak bersentuhan bukan muhrim membawa kesan terhadap kariernya.

“Sebelum Perintah Kawalan Pergerakan (PKP) lagi saya dah tetapkan syarat ini. Saya tahu kesannya tapi saya percaya rezeki datang dari Allah.

“Tawaran itu ada, tapi syarat saya buat produksi berat nak terima walaupun untuk beri watak bapa

“Apapun jangan kita mengeluh dan salahkan sesiapa. Rezeki Tuhan dah tetapkan. Kita usaha sahaja,” katanya.

Menerusi perkahwinan kedua dengan Nurul Amrina Zamri, 33, dia turut mempunyai anak lelaki, Aishymir Mateen, kini berusia tiga tahun.


‘Rumah Kemas Ni Anak- Anak Mesti Jadi Robot, Semua Tak Boleh. Kena Kongkong. Tak Boleh Nak Explore.” Deep Perkongsian Wanita Ni!

Setiap ibu bapa pasti mahukan yang terbaik untuk anak-anak mereka. Namun pendidikan terawal adalah dari rumah. Ibu bapa yang mencorakkan anak-anak justeru cara mendidik mereka harus betul supaya tidak tersalah langkah.

Semalam saya sempat menonton satu video pendek temuramah majalah Pa&Ma bersama Hanis Zalikha.

Saya bersetuju dengan beberapa point yang Hanis berikan dalam mendidik anak- anak. Of course kita semua bukanlah parents yang perfect, tapi kita pastinya takkan berhenti dan takkan jemu mencuba terutama dalam bab mendidik anak-anak.
Menurut Hanis,
1) Anak- anak mesti tahu HAD tertentu. Contoh, meja bukan tempat untuk berdiri dan melompat. Perkara ni mesti diajar dari KECIL. Kalau dari kecil dah biasa, bila besar nanti pun mereka akan ikut cara yang diajar. Cuma masalah kebanyakkan dari kita bila anak dah besar baru nak tegur, baru nak explain, baru nak marah. Masa tu habit tu dah sebati dalam diri anak- anak so agak payah nak betulkan semula. Sudahnya kita yang stress. Mulalah dari awal.

2) Di rumah mesti ada PERATURAN yang kita tetapkan. Contoh pukul 9 malam mesti masuk tidur. Bukan sesuka hati, tiada waktu tertentu nak tidur. Disiplin mesti ada. Kata Hanis selepas anak-anak tidur dia ada ‘me time’ seperti bersembang dengan suami, menonton movie dan sebagainya. Sedikit sebanyak cara ini dapat mengurangkan stress setelah seharian penat menghadap tugasan di rumah.

Perasan tak rumah Hanis kemas, bersih dan tersusun rapi? Ya, ia bermula dengan DIDIKAN, bukan datang begitu saja. Lepas main, mesti kemas. Makanan tumpah mesti kutip. Tak silap saya rumah mereka fully carpet. Bukan senang nak jaga terutama ada anak yang masih kecil. Ye, memang di rumah mereka ada bibik, mungkin sesekali cleaner akan datang, tapi orang biasa macam kita pun ramai yang boleh dan dah pun buktikan.

Tak perlu nak bagi alasan negatif, “dia bolehlah ada bibik, rumah pun cantik, banyak duit, bla..bla..” Aiyooo! Cuba ambil dari sudut yang positif. Orang yang tinggal rumah biasa di kampung pun boleh juga berada dalam persekitaran yang kemas dan selesa. Saya pernah share satu gambar dulu sebab rasa kagum sangat. Sebuah rumah kampung kayu tapi rumah tersebut sangat kemas dan bersih walaupun memiliki beberapa orang anak dan ada yang masih kecil.

Si Yusuf Iskandar pula macam anak kita, macam anak orang lain juga, suka explore sesuatu, buat eksperimen sains, buat artwork, aktiviti memasak dan sebagainya. Tapi sebab dah terdidik dalam suasana yang kemas, lepas buat aktiviti dia akan ambil peranan dan tanggungjawab untuk mengemas. Ada hari tertentu keluarga mereka akan melakukan aktiviti gotong royong. Hanis sibuk vakum, Yusuf pun ikut juga menggunakan vacuum cleaner mainan dia. Hehehe. Comel! Dari situ sebenarnya secara tak langsung Hanis didik Yusuf untuk belajar sesuatu.

Secara jujurnya saya pun bosan dan letih dengan mentaliti segelintir orang,
‘Rumah kemas ni anak- anak mesti jadi robot, semua tak boleh. Kena kongkong. Tak boleh nak explore sesuatu. Tu sebab elok kemas” ..
Aduhai..
Payah nak set juga orang yang ada pemikiran begini. Macam dorang pulak tinggal serumah dan tahu aktiviti orang lain. Kemas, bersih bukan suatu perkara yang pelik. Itu lumrah, normal. Mana- mana agama pun pasti tekankan bab menjaga kebersihan.

Jangan sebab rumah kita tak kemas, kita pula cari point kesalahan orang lain yang memiliki rumah kemas. Kita kata orang tu tegas sangat dalam mendidik anak, kita kata orang tu mengongkong aktiviti anak. Tak bolehlah begitu. Selagi kita tak tinggal serumah dengan mereka siapalah kita untuk judge. Betul tak? Jangan- jangan mereka lagi rajin buat aktiviti bersama anak-anak di rumah berbanding kita yang sibuk judge dan cari salah orang.

Ok, jom tengok beberapa aktiviti yang Yusuf dan Alisa buat di rumah sama juga seperti yang anak kita buat. Dari sini kita boleh ambil input yang positif dan cuba apply dalam cara kita mendidik anak- anak.
Yang baik tak salahkan kita ambil untuk panduan bersama. Ambil dari sudut positif, inshaAllah positif la jadinya..
*Gambar diambil dari IG Hanis, Yusuf & Alisa.


“Majlis Nikah Atas Talian, Hormat permintaan Keluarga.” Azlee Akhiri Zaman Duda Tahun Lepas, Kini Miliki Anak Lelaki!

Tiada angin tiada ribut, aktor Azlee Khairi  dalam satu perkongsian mengesahkan dia kini sudah berkahwin buat kali kedua. Rupa-rupanya, dia sudah setahun memegang status sebagai suami dan ayah.

Pelakon yang pernah meledak menerusi drama Love You Mr Arrogant pada 2013 bernikah pada Januari 2021 dengan kru penerbangan dikenali dengan nama Nurul Hidayah atau Dhiya.

Azlee sebelum ini pernah berkahwin ketika namanya berada di puncak populariti dengan wanita dari Brunei sekitar tahun 2014. Ketika itu dia memilih menetap di sana dan tidak lagi aktif berlakon.

Bagaimanapun sekitar November 2019, Azlee kembali ke Malaysia dan berlakon semula. Pada 2020, dia turut mengesahkan yang dirinya bukan lagi suami orang.

“Ya, saya sudah bernikah buat kali kedua. Ini juga perkahwinan kedua buat isteri dan memiliki dua anak. Cuma saya tak boleh berkongsi butiran tepat mengenai isteri kerana dia tak gemar akan hal itu.

“Alhamdulilah perkongsian hidup kami kini turut dikurniakan anak lelaki berusia lima bulan.

“Majlis nikah kami pun secara atas talian secara sederhana dan dibuat membabitkan ahli keluarga serta sanak saudara masing masing,” katanya.

Terdahulu, entri perkongsian gambar sambutan hari lahirnya yang ke 33 tahun dimuat naik empat hari lalu di Instagram turut mengundang pelbagai spekulasi.

“Saya rasa ini waktu yang terbaik untuk menjelaskan perkara sebenar. Lagipun saya jenis yang tak suka menggembar gemburkan hal peribadi.

“Cuma ada yang yang netizen salah faham dan mengandaikan saya sudah ada dua anak. Salah seorang itu, anak tiri saya sebenarnya,” katanya.

Azlee atau nama sebenarnya Azlee Khairi Zulah Hainee berkata dia dan isteri sepatutnya mengadakan majlis persandingan pada Mac tahun lalu.

Bagaimanapun kerana situasi semasa COVID-19, perancangan itu tergendala.

“Selepas setahun juga, majlis yang ditunda itu akan diadakan pada 18 Mac depan di sebuah lokasi di ibu kota.

“Masa itu, saya akan berkongsi juga gambar pernikahan kami. Saya kena hormat permintaan keluarga masing masing,” katanya.

Ditanya mengenai kisah perkahwinannya yang terdahulu dan kedua kelihatan penuh misteri dan rahsia, Azlee percaya semua yang terjadi sesuatu yang tak terduga.

“Saya percaya soal kahwin ini paling penting keluarga tahu sudah memadai. Selepas itu, apa juga percaturan atau kesudahannya kita ikut rentak saja. Saya ‘just go with the flow’.

“Seperti mana manusia dan lelaki lain yang mendambakan kebahagiaan, saya tidak terkecuali. Cuma ada kalanya apa yang kita harap dan impikan tidak berakhir dengan kemanisan.

“Macam perkahwinan pertama saya yang tidak kekal. Sebelum berjumpa isteri pun saya ada kenal dan bercinta dengan orang lain. Tapi putus di tengah jalan. Ia proses kehidupan yang semua kena lalui.

“Apa pun, saya harap ikatan perkahwinan kali ini akan dirahmati dan kekal sampai bila bila,” kata pelakon drama Hari Kita Jatuh Cinta ini.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Terbeban Bayar Sewa, Terpaksa Tutup Kedai…” Atu Zero Terharu Dapat Sokongan Ustaz Ebit Lew Ingin Membantu!

Tentunya setiap peniaga sudah lakukan pelbagai usaha untuk menyelamatkan perniagaan yang dijalankan. Namun desakan dengan keadaan semasa, seakan tidak sanggup ditanggung lagi beban pembayaran sewa permis sedangkan perniagaan tidak berjalan lancar.

Hal yang sama turut terjadi pada Atu Zero, ini sebagaimana memetik laporan di myMetro dimaklumkan pelakon dan pelawak Atu Zero, 29, mendedahkan dia kini dalam pertimbangan menutup kedai perniagaan kek lapis dan butiknya di Setia Alam, Selangor selepas semakin terbeban membayar sewa premis itu.

Tutup Kedai & Beroperasi Di Rumah

Atu atau nama sebenarnya Sharid Kunal Doli Sharif mengakui dia sebenarnya berat hati untuk melepaskan premis terbabit, namun itu saja cara terbaik buat masa ini demi mengawal kewangannya.

Menurutnya, perniagaan kek lapis bersama isterinya Shafeeqa Johari, 35, itu masih akan diteruskan tetapi hanya beroperasi dari rumah saja.

“Memang sayang rasanya apalagi kedai itu sudah kami ubah suai serta sewanya agak berpatutan. Namun begitu, buat masa ini memang kami semakin terbeban untuk membayar sewa bulanannya.

“Kami pun sudah memaklumkan kepada pemilik premis itu untuk memberi laluan kepada penyewa baharu yang lebih berkemampuan jika ada. Kami dengan rela hati sudi melepaskannya.

“Buat masa ini, kami akan tengok keadaan dulu bagaimana tapi kemungkinan besar memang terpaksa menutupnya. Sejak Perintah Kawalan Pergerakan (PKP) 3.0, pendapatan kami merosot serta masih perlu bayar komitmen lain seperti rumah dan kereta,” katanya.

Jalankan Program Pengurusan Kenazah Di Kudat

Atu mengakui buat masa ini dia perlu mengawal belanja apalagi industri hiburan masih dilarang untuk beroperasi. Justeru, banyak hal perlu dipertimbangkannya sebelum dapat dibenarkan kembali bekerja semula kelak.

“Kali terakhir saya terbabit aktiviti seni adalah menerusi Muzikal Lawak Superstar 2. Selepas itu, bila PKP 3.0 memang sudah tiada pekerjaan selain perniagaan kek lapis dan butik berkenaan.

“Meskipun pendapatan jual kek lapis masih ada, tapi perniagaan makanan lain tak dapat dijalankan di premis itu kerana larangan makan di dalam kedai. Justeru, kami berfikir untuk menutupnya saja,” katanya.

Dalam pada itu, Atu mengakui terharu apabila mendapat kata-kata sokongan daripada Ustaz Ebit Lew yang menyuruh mereka untuk tidak berputus-asa.

“Beliau ada juga menyatakan keinginan untuk membantu perniagaan kami. Namun begitu, kami meminta beliau lebih baik dulu membantu program pengurusan jenazah yang kami jalankan di Kudat, Sabah,” katanya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Baca Mula Dah Sebak. End Of Story Tergelak.” Rai Hari Jadi Bersama Bapa, Caption Terakhir Cik Man Bikin Netizen Terhibur.

Siapa yang tak kenal dengan penceramah bebas, pengacara dan pelakon iaitu PU Azman ini. Tutur kata dan gaya yang bersahaja ketika memberi nasihat dalam apa jua program membuatkan netizen terhibur.

Bekas juara pencetus ummah musim kedua, PU Azman juga dikenali sebagai Cik Man ini sering bersoal jawab mengenai hukum agama di Instagram miliknya.

Baru-baru ini, telah memuat naik sekeping foto sempena ulang tahun kelahiran bapa dan dirinya.

Hari ni 3 januari ulangtahun lahirku. Sambut dengan abah di kampung. Sebab befday abah pun selang sehari, 5 januari. Lagi 4 tahun, umur abah 100 tahun. Doakan abah cik man.

Kami ada persamaan. Dua-dua rindukan arwah mak.

Lagi satu, dua-dua single. Mau jadi mak tiri saya ?

Apa yang menarik, perkongsian itu telah membuatkan netizen terhibur apabila caption yang terakhir sempat bertanya kepada yang ingin menjadi ibu tirinya.
Dalam pada itu, meninjau di ruangan komen, warganet menitipkan doa kesejahteraan buat dua beranak ini yang menyambut kelahiran di bulan yang sama.


Anak Sendiri Kedekut, Dengan Cucu Tak Berkira! Ammar Speechless Terima ‘Sampul’ Isi Tebal Bonda Rozita

Kadangkala rasa pelik bila dengan kita, ibu bapa sering berperangai itu tak boleh ini tak boleh ketika kecil dahulu. Tapi sekarang ini bila dengan cucu, bukan main lagi sayangnya apa yang diminta semua dapat!

Situasi ini dapat dibuktikan melalui video yang dimuat naik oleh usahawan dan pempengaruh sosial media, Datuk Seri Aliff Syukri di mana ibunya sendiri akui bahawa bila dengan anak-anak bukan main kedekutnya tapi dengan cucu tidak sama sekali.

Video yang dimuat naik di laman Tiktok itu berkisarkan tentang majlis hari jadi putera sulung Aliff Syukri iaitu Ammar Ahyan. Dalam video tersebut, kelihatan Bonda Rozita menyerahkan satu sampul putih kepada Ammar sebagai hadiah hari jadinya.

Bagaimanapun, Ammar dilihat hilang kata-kata sejurus melihat isi yang terdapat dalam sampul tebal tersebut dan rasa bersalah untuk menerimanya.

“Nenek dengan anak nenek sangat kedekut nenek tak bagi apa-apa, sebab nenek nak dia hebat. Dengan cucu nenek tak berkira” kata Bonda Rozita di penghujung video tersebut.

Meninjau di ruangan komen, rata-rata ada yang bersetuju dengan kenyataan dari bonda apabila dengan anak mereka akan berkira tapi tidak buat cucu.


Ini Kelebihan Sunat Dhuha. Ruginya Jika Tak Pernah Buat.

Solat Dhuha adalah solat sunat yang dilakukan setelah terbit matahari hingga menjelang masuk waktu Zohor. Solat ini afdhalnya dilakukan pada waktu pagi hari ketika matahari sedang naik.

Meskipun ia adalah solat sunat, tapi sangatlah rugi jika tidak pernah menunaikan Solat Dhuha ini walaupun sekali seumur hidup.

Cara menunaikannya pula adalah sama seperti solat sunat yang lain iaitu dua rakaat satu salam. Boleh juga dikerjakan empat rakaat, enam rakaat dan lapan rakaat. Menurut sebahagian ulama, jumlah rakaatnya tidak terbatas dan tidak ada dalil yang membatasi jumlah rakaat secara tertentu sebagaimana sebuah hadis yang diriwayatkan oleh ‘Aisyah bermaksud:

“Adalah Nabi SAW bersembahyang Dhuha empat rakaat dan menambahnya seberapa yang dikehendakinya” (Hadis Riwayat Ahmad, Muslim dan Ibnu Majah).

Banyak hadis yang menggalakkannya dan menyatakan keutamaannya.

1. Solat Sunat Yang Sangat Dituntut

Antaranya ialah dalam Riwayat Abu Hurairah katanya:

“Kekasihku Rasulullah SAW telah berwasiat kepadakau tiga perkara, aku tidak meninggalkannya, iaitu; supaya aku tidak tidur melainkan setelah mengerjakan witir, dan supaya aku tidak meninggalkan dua rakaat sembahyang Dhuha kerana ia adalah sunat awwabin, dan berpuasa tiga hari daripada tiap-tiap bulan”
(Hadis Riwayat Al-Bukhari dan Muslim)

2. Dimurahkan Rezeki & Elak Miskin

Adapun kelebihan sembahyang Dhuha itu sepertimana di dalam kitab “An-Nurain”, sabda Rasulullah SAW yang maksudnya:

“Dua rakaat Dhuha menarik rezeki dan menolak kepapaan”

3. Ganti ‘Sedekah’

Dalam riwayat yang lain, Rasulullah SAW pernah bersabda yang maksudnya:

“Pada tiap-tiap pagi, lazimkanlah atas tiap-tiap ruas anggota seseorang kamu bersedekah; tiap-tiap tahlil satu sedekah, tiap-tiap takbir satu sedekah, menyuruh berbuat baik satu sedekah, dan cukuplah (sebagai ganti) yang demikian itu dengan mengerjakan dua rakaat sembahyang Dhuha” (Hadis Riwayat Al-Bukhari dan Muslim)

4. Diampuni Dosa

Dalam satu riwayat yang lain, Rasulullah SAW bersabda yang maksudnya:

“Barangsiapa yang menjaga sembahyang Dhuhanya, nescaya diampuni Allah baginya aku segala dosanya walaupun seperti buih di lautan” (Riwayat Ibnu Majah dan At-Tirmidzi)

Betul-betul banyak kelebihan menunaikan Solat Dhuha ni. Marilah kita sama-sama merebut ganjaran yang diberikan ini.


“Kaki Berkudis, Bengkak & Bernanah, Tidak Boleh Berjalan.” Ayah Jual Kopi & Ibu  Suri Rumah,  Rayu Bantuan Anak Derita Ekzema Kronik

Berat mata memandang, berat lagi bahu yang memikul. Dalma usia sekecil ini dia sudah diduga dengan ujian yang cukup berat. Kita yang melihat terasa begitu pilu dan tidak dapat bayangkan betapa beratnya penderitaan si kecil ini.

BERAT MATA MEMANDANG BERAT LAGI BAHU YANG MEMIKUL..???

Syada tak boleh tengok… tulis ni pun menitik air mata..YA Allah tolong la hambamu..sembuhkan penyakit adik hana.

NAMA NUR HANA HUMAIRAH BINTI ABD RAHIM BERUSIA 3TAHUN..

SEORANG KANAK-KANAK YANG AKTIF DULU DAN SEKARANG NI SUSAH NAK BERGERAK DENGAN MASALAH KAKI MACAM TU..

DAH BANYAK KALI BERUBAT MERATA2..HOSPITAL N PERUBATAN KAMPUNG..DAH SEMBUH PASTU NAIK LAGI..

MINTA TOLONG SHARE BERAMAI2 BAGI MEMBANTU INSAN DALAM KESUSAHAN.

Menurut ibunya, hasil pemeriksaan doktor, Hana Humairah menderita ekzema dan perlukan rawatan bagi memulihkan kesihatannya.

Walaupun diuji dengan dugaan yang begitu berat, namun Zainab Othman, 33,  tetap tabah menghadapi ujian Allah SWT.

Menurut Zainab, anak ketiganya itu  terlantar kerana menghidap penyakit gatal yang dialaminya sejak sebulan lalu. Awaklnya, dia hanya mengalami gatal-gatal ketika berusia dua tahun dan hanya pada badan saja.

“Paling teruk apabila kedua-dua kakinya berkudis serta membengkak dan bernanah sehingga tidak boleh berjalan.

“Anak asyik menangis kerana sakit dan gatal malah kulit mengelupas selepas digaru,” katanya ketika ditemui di rumahnya di Kampung Mengkuang Hujung, Kuala Pegang, Baling hari ini.

Katanya, dia dan suami, Abdul Rahim Che Sa, 35, sudah membawa anak mereka berubat di merata tempat termasuk perubatan moden dan tradisional tetapi penyakitnya tidak berubah.

Zainab berkata, pada mulanya Nurhana Umairah hanya gatal-gatal kecil saja pada badan sebelum mengambil ubat di Hospital Sultanah Bahiyah (HSB), Alor Setar.

“Selepas habis makan ubat yang diberikan penyakitnya berjangkit semula ke seluruh badan dan paling teruk sejak sebulan lalu apabila merebak kedua-dua kaki.

“Dia menggaru sehingga berdarah kerana terlalu gatal dan terasa sakit selepas itu sehingga ditahan di wad selama seminggu sebelum Aidilfitri di Hospital Baling (HB),” katanya.

Katanya, keadaan penyakit anaknya tidak berubah dan semakin teruk terutama pada kedua-dua kaki.

“Semakin hari semakin teruk dan saya hanya menyapu krim serta makan ubat yang diberikan doktor bagi menahan sakit dan gatal, ” katanya.

Zainab yang juga suri rumah bergantung kepada suami yang mencari rezeki dengan menjual kopi kampung diproses sendiri.

“Saya terpaksa menjaga anak yang sakit dan dua lagi yang masih bersekolah rendah.

“Saya tidak dapat membantu suami untuk mencari rezeki bagi merawat anak dengan perkhidmatan rawatan yang lebih baik.

“Kalau ada yang dapat membantu merawat anak… saya bersyukur kepada Allah SWT kerana kasihan melihat keadaannya,” katanya.

Bagi yang ingin menghulurkan bantuan, bolehlah menghubungi ibu Hana di alamat yang tertera ini.

Zainab binti Othman
No.29B Kg Mengkuang Hujung
Kuala Pegang 09110 Baling Kedah
no.tel +60 13-431 5537

Atau anda boleh terus memasukkan sumbangan ke akaun nomber 152050022262
Maybank. Semoga Allah permudahkan urusan kalian. Aamiin.

Ramai yang bersimpati dengan nasib yang dialami adik Hana ini. Ada yang memberi cadangan dan petua berdasarkan pengalaman sendiri yang pernah melalui situasi tersebut.


Suami ‘Call’ Konti Buat Ucapan Khas, Siti Elizad Sebak Bila Sebut Tentang Zuriat

Setiap pasangan yang berkahwin semestinya menantikan untuk memiliki zuriat sendiri sebagai penyambung generasi mereka. Namun, semua itu ketentukan Dia, tak semua dikurniakan rezeki anak dalam tempoh masa awal perkahwinan. Ada yang diuji dengan tempoh yang sangat panjang untuk memiliki cahaya mata itu.

Pelakon dan penyampai radio Sinar FM, Siti Elizad sebak apabila menerima ucapan daripada suaminya Shamsul Baharin Abdul Rahman sempena Hari Wanita dalam segmen Pagi di Sinar semalam.

Menerusi satu perkongsian video di TikTok Sinar, pada mulanya Shamsul menyamar sebagai pemanggil biasa menitipkan penghargaan buat isterinya yang disifatkan wanita terhebat.

“Sempena Hari Wanita hari ini (semalam), saya ingin ucapkan Selamat Hari Wanita kepada isteri saya, wanita yang terhebat kerana menjadi isteri yang baik, menghormati saya dan paling penting, menghormati orang tua saya,” kata Shamsul.

Walau bagaimanapun, identitinya ‘terbongkar’ apabila menyebut nama pelakon berusia 38 tahun itu sebaik meluahkan tentang cahaya mata yang masih dinanti-nantikan selama ini.

“Walaupun kita belum ada zuriat bersama, but it’s okay sayang. Just go together, let’s strive and I’m still loving you Elizad Sharifuddin till Jannah,” ujarnya.

Susulan kejutan dan ucapan tersebut, Elizad dilihat terharu dan cuba menahan air mata sambil mengucapkan terima kasih kepada suaminya yang sentiasa bersabar menunggu kehadiran zuriat mereka.

“I tak sangka you call. Thank you sebab selalu sabar, walau orang keep pushing us (bertanya soal cahaya mata).. I tengok you tak pernah tanya I, you orang yang sangat hebat.

“Terima kasih, hopefully you dapat jaga I forever till Jannah. Sorry kalau ada mana-mana yang terkurang,” luah Elizad.

Malah, rakan-rakan penyampai iaitu Jep dan Angah turut meluahkan rasa terharu atas ucapan berkenaan namun cuba untuk menceriakan konti seperti biasa.

Terdahulu, Elizad pernah menjalani rawatan persenyawaan in-vitro (IVF) sebanyak dua kali sebagai usaha untuk mendapatkan zuriat namun tidak berjaya.

Untuk rekod, Elizad dan Shamsul Baharin mendirikan rumah tangga pada 11 Januari 2015.

Sumber: TikTok Sinar, Instagram Siti Elizad


‘Kenapa Saya Tak Boleh Kedekut Dengan Isteri?’ Ini Sebabnya, Deep Perkongsian Ni.

Hakikatnya kebahagiaan rumahtangga adalah kunci kepada hubungan kasih sayang suami isteri kekal sehingga akhir hayat. Biarpun datang onak duri yang melanda, pastinya ia tetap kukuh dan utuh!

Namun, kesibukan kerja dan tanggungjawab kepada keluarga, kadang kala, membuatkan encik suami alpa akan sikap romantisnya sebelum berkahwin.

Moga perkongsian DrTaufiq Razif ini jadi inspirasi.

Kelemahan terbesar saya adalah saya terlalu fokus kerja sampai saya terlepas pandang dan KURANG PERASAN dengan apa yang isteri saya dah buat untuk saya dan anak-anak.

Bila saya KURANG PERASAN, KURANG MEMUJI dan KURANG MENGHARGAI sebenarnya saya sedang RAMPAS HORMON DOPAMINE isteri saya.

Padahal hormon dopamine ni sangat la penting untuk naikkan balik semangat dan motivasi dalaman isteri saya!

Hormon dopamine ni akan meningkat kalau saya selalu menghargai dan puji isteri saya kerana benda ni semua adalah ‘social reward’ pada otak isteri saya.

Tapi..

Inilah kelemahan terbesar saya, saya kurang menghargai dan memuji!

Tu la kenapa saya selalu bagi isteri saya ‘shopping’. Paling saya suka sebenarnya kalau isteri saya ‘online shopping’ je sebab perasaan teruja menunggu barang sampai dan membuka bungkusan ( anticipating the reward ) tu la yang akan membuatkan dopamine isteri saya makin cepat meningkat!

Tak percaya cuba korang tengok mimik muka isteri korang masa dia baru buka bungkusan atau parcel yang sampai tu. Berbunga bunga dan berseri wajahnya kan? Tu lah tanda dia sedang BAHAGIA

p/s : Ni la cara saya tutup kelemahan saya yang selalu sibuk dan kurang memuji dan menghargai. Apa pun, saya akan tetap cuba baiki diri. Doakan saya!

Sumber: Taufiq Razif


Nak Kulit Licin Tanpa Parut, Masker Pisang Berangan Ni Bantu Kulit Jadi Makin Cantik!

Setiap wanita tentunya ingin kelihatan cantik. Sudah tentu akan tercari-cari produk atau petua untuk memastikan wajah awet muda dan glowing.

Bagi yang sudah mencuba pelbagai produk tentu kecewa apabila hasilnya tidak berkesan. Malah kulit wajah tetap nampak sama aje.

Apa kata cuba petua ni. Hanya menggunakan buah pisang berangan sebagai bahan campuran bersama bahan-bahan yang lain, ia dijadikan sebagai masker untuk kulit kembali berseri.

Bahan-bahan:

1/2 pisang berangan
3 titis Serum ( untuk cepat resap dalam kulit )
1/2 sudu kecik kulit kayu manis
1 sudu kecik madu
1 sudu air masak

Cara-cara:

Lenyek pisang, campur madu, kulit kayu manis tu parut boleh tumbuk pun boleh.
Last letak serum untuk cepat resap masuk kulit.
Cuci muka dan tangan.
Apply kat muka. Biarkan 15-20minit kat muka. Bilas. Akan rasa best sangat muka akan lebih mulus dan cerah.

KHASIAT:

Pisang

Ada vitamin A,B, E yang penting untuk kulit lebih segar dan mulus.
Buang sel sel kulit mati yang lambatkan pembaruan sel kulit baru.
Cerahkan kulit muka.

Madu

Kulit lebih halus bila di pegang lebih lagi campur dengan pisang.
Lembap kan kulit yang kering.
Cerahkan kulit dan sekatakan tona kulit.
Remajakan kulit dari nampak tua.

Kulit Kayu Manis

Menghilang garis halus.
Menghilangkan parut hitam atau putih.
Mencerahkan kulit.
Menghilangkan jerawat.

Serum

Tujuan serum menambahkan penyerapan berganda dari khasiat bahan lain.
Remajakan kulit.
Khasiat bergantung atas bahan dalam serum.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ustazah Asmak Husin Terkejut Banyak DM, Luah Kecewa Suami Lebihkan Ibu, Abaikan Perasaan Isteri

Semua wanita ingin mempunyai suami yang bertanggungjawab dan penyayang. Bahkan mempunyai Dapat Mak Mertua yang baik juga adalah satu rezeki. Bukan semua orang dapat rasa.

Namun, konflik dalam rumahtangga akan berlaku apabila suami mula melebihkan ibunya. Lebih membimbangkan suami tanpa sedar telah membuatkan isteri rasa terabai.

Baru-baru ini pendakwah bebas, Ustazah Asmak Husin berkongsi luahan hati isteri apabila suami melebihkan ibunya berbanding dirinya hingga mengabaikan perasaan isteri. Lebih mengejutkan, rupanya Ustazah Asmak Husin banyak mendapat DM yang meluahan situasi yang sama.

“Ustazah, macam mana saya nak buat ya, suami saya selalu lebihkan mak dia sampai perasaan isteri dia terabai? Asyik-asyik nak menangkan mak dia ja dari saya”
Banyak sangat saya dapat DM soalan macam ni. Isu suami lebihkan mak sendiri sehingga isteri di sisi terasa hati.

Gini, pertama sekali kita kena faham “syurga suami ada pada maknya dan syurga bagi seorang isteri ada pada suaminya”. Bila kita faham konsep macam ni, kita akan mudah nak bertolak ansur.

Tapi jangan pula terlalu ambil mudah. Setiap orang ada peranan masing-masing. Contohnya si suami, dia kena hormati mak dia dan dalam masa yang sama kena juga jaga perasaan si isteri.
Kadang mak mertua ada sikap cemburu dengan menantu sendiri disebabkan baginya menantu seolah-olah nak ambil anak diaPadahal si menantu tak punya niat yang macam tu pun.

Si isteri yang bertanya saya tadi siap cerita yang mak mertua dia selalu tuduh dia macam-macam padahal dia tak buat pun macam tu. Si isteri cuba berbincang dengan si suami, alih-alih dia juga kena marah dan dipersalahkan.

Wahai lelaki, cuba bezakan mana perkara yang benar dan batil. Kalau kita tahu benda tu tak betul, kita lah betulkan semula dan memperjelaskan perkara yang benar. Jangan disebabkan kita kata “Syurga aku di bawah telapak kaki ibuku” kita betulkan perkara salah yang mak kita buat. Tak betul konsep macam tu.

Nasihat saya kepada si isteri yang bertanya tadi,

1) Sabar dan terus berbuat baik. Setiap orang ada ujian masing-masing. Awak diuji dengan karenah mak mertua. Orang lain diuji dengan masalah kewangan, anak dll
2) Cuba berbincang dengan suami elok-elok, bagi tahu apa yang sebetulnya perkara perlu dibaiki
3) Buat benda yang awak boleh kontrol ja, yang diluar kawalan awak, biarkan ja.
Mana-mana yang mengalami masalah yang sebegini moga terus sabar dan berdoa supaya suatu hari nanti hati ibu mertua dilembutkan dan dapat terima awak sepenuhnya. in shaa Allah.


Rezeki Melimpah Ruah Sebab Jujur, Tak Pernah Tinggal Doakan Ibu Bapa & Isteri. Perkongsian Ustaz Ebit Lew Ni Jadikan Panduan!

Terkadang kita melihat ada pasangan suami isteri bekerja siang dan malam, namun hidup mereka terasa sentiasa sempit. Pun begitu ada pula sebahagiannya, dari sehari ke sehari rezeki yang Allah kurniakan semakin bertambah-tambah dan dinikmati dengan penuh kesyukuran.

Hakikatnya, kehidupan yang dijalani dalam sebuah rumah tangga bermacam-macam. Oleh itu, baik kiranya kita cuba fahami perkongsian daripada ustaz Ebit Lew ini tentang kisah seorang kenalannya yang juga merupakan seorang kontraktor yang jujur menjalani kehidupan berkeluarga yang nyata begitu menghargai isterinya. Semua itu, memberi kesan kepada kehidupannya kini.

Jom semak perkongsiannya itu.

Malam tadi jumpa dengan kontraktor yang jujur dan rajin. Terkesan dan kagum bila jumpa dalam masa 3 tahun ni. Rezekinya melimpah ruah berkat kerja keras dan kejujuran. Jujur dalam kerja dan jujur dalam keluarga.Jaga isteri, ibubapa dan jujur itulah kuncinya dalam pekerjaan. Ya Allah….kaulah segalanya.

Subhanallah, lawa rumah. Cantiknya..yerlah kontraktor..buat sendiri jer..Dia ucap terima kaseh pada saya. Kerana baru dia siapkan 3 projek besar. Berjuta nilainya..

Dia ucap terima kaseh pada saya kerana ramai kawan-kawan fb ustaz beri projek padanya..

Jawab saya, itu semua dari Allah selagi kita jujur dan beri yang terbaik kerana Allah. Semuanya cuma bermakna bila kita buat kerana Allah.. saya takkan cerita pada orang jika kerjanya teruk, tak jujur dan berkualiti. Yang gerakkan hati untuk menulis pun Allah.

Kuasa Doa

Bila berbual dia tak lekang menyebut isterinya. Katanya sehingga hari ini dia lepas solat tak pernah tinggal doakan ibubapa, ibubapa mertua dan isteri..

Ramai orang hidup jadi kelam kabut. Bila tanya rupanya tak sempat berdoa. Solat pun tak..bagaimana harapkan rezeki jika tak sujud pada pemberi rezeki..

Seterusnya katanya saya mendapat doa isteri. Isterinya yang sentiasa mendoakannya. Saya tahu rezeki saya kerana Allah sayang isteri saya. Rezeki anak-anak. Saya jaga hatinya. Saya jujur padanya.

Saya tahu dia memang begitu. Dia selalu khidmat mak ayah mertua ke sana sini.

Jujur pada isteri

Katanya pada saya, betul kata ustaz..siapa sakitkan hati isteri memang Allah jadikan hidupnya tak berkat. Tak berjaya. Kerana wanita yakni isteri siang malam uruskan keluarga..mereka amanah dan anugerah Allah.

Saya baca buku isteriku Bidadari tu dari kulit sampai kulit. Saya dah ulang 5 kali ustaz..benar-benar menusuk kalbu. Saya cuba amalkan setiap bab. Saya beli dan hadiah pada kawan-kawan kontraktor yang lain. Saya kata baca buku ini rezeki bukan tentang pandai cari duit. Tapi jadi hamba Allah yang baik dan sayangi keluarga..jujur pada isteri. Jujur pada orang kita sayang.

Asas kekayaan

Begitu juga 11 Amalan kekayaan. Baca bab 1 jer dah kaya. Itulah asas kaya..bila ada asas,saat itu kita dah bahagia..

Ramai orang ingat, duit cuma bekerja siang malam. Ramai orang ingat rezeki bila pandai, cantik, glamour. Ramai orang terlupa ada orang memiliki semua tapi dicabut bahagia dalam hidupnya. Dia tak tahu erti syukur. Ada isteri tak hargai. Ada anak tak dipandang. Ada ibubapa tidak dihormati. Hakikatnya semua dari Allah. Allah beri bila kita buat baik pada isteri buat baik pada makayah dan semua. Bagaimana kita melayani yang dibumi. Begitulah kita dikasihi dan disayangi Allah.


Benar, Kita Kena Cari Yang Cantik & Semua Lelaki Mahukan Itu. Tapi Tak Semua Lelaki Pandai Bab Mencari Cantiknya Itu Pada Hormat Pada Suami. Deep Perkongsian Ni!

Lumrah manusia yang suka kan kecantikan. Baik wanita mahupun lelaki, itulah yang dipandang.

Benar, kita kena cari yang cantik. Dan semua lelaki mahukan semua yang itu. Namun tak semua lelaki yang lelaki pandai bab mencari yang benar cantiknya itu pada hormat kepada suami yang pernah tak punya apa-apa, tak reti meminta serta banyaknya mengesat peluh suami dan menghulur air masa setiap kali yang disayang itu pulang dari berjuang.

“Macam manalah hidup jadi orang cantik ni kan bang. Semua orang suka, semua orang nak, semua orang bercakap pasal dia.”

Saya pandang sahaja wajahnya. Saya tahu jika saya beri komen, makin pudarlah warnanya pada hari tersebut. Benda yang sama dia ulang-ulang sepanjang 13 tahun kami kahwin, dia akan cakap dia bukan orang cantik, kahwin dah lama pun akan ada waktu-waktu dia akan rasa down, rendah diri, merajuk hati kerana banyaknya kekurangan diri dia.

Sering sahaja dia sebut dia tak ada rupa berbanding orang lain. Dan jika kami berdua, keluar mengopi, boleh jadi ada juga soalan dia tanya tentang bagaimana saya boleh memilihnya untuk jadi suri hati. Dan seperti biasa, jawapan saya hanya saya beri senyuman sahaja. Susahnya nak jawab.

Orang yang sama ini, bangun awal pagi, bergegas siapkan air panas, susun semua baju anak, tengok jadual suami kemudian susun baju seluar suami, siap sapu tangan stoking semua, kemudian dia juga perhati segala aksesori yang saya sering guna termasuk deodorant dan sebagainya, dan turun ke bawah membawa bakul kain, mencapai mug dan siapkan itu ini.

Sebelum keluar, dia akan pastikan tangan kami bersentuh dan saling berpandangan, kemudian masing-masing menuju ke tempat yang dituju.

Sampai tempat kerjanya, dia akan maklum, saya juga begitu. Kemudian kami akan saling bertanya hari ini buat apa, esok bagaimana, minggu depan, hujung minggu semuanya kalau boleh saling nak mencuri masa, berusaha sebaiknya mana yang lompong kami nak isi supaya ia jadi lebih baik.

Orang yang saya ceritakan ini bukan hari ini begini, semasa saya tumbang dulu, hancur berkali-kali, dibunuh dijiwanya sampai mati juga berulang-ulang lagi, dialah yang papah, berlari ambil ubat kemudian menangis-nangis dalam banyaknya doa, memarahi dan berlawan habis-habisan untuk saya dapat bangun balik sampai ke hari ini saya masih lagi memerlukannya.

Luka yang banyak itu, beliau tutup dengan segala yang beliau ada. Tak pandai mahu merajuk ke mana-mana jiwa lain hanya untuk memujuk hatinya sendiri. Banyaknya dia simpan sendiri dan sentiasa menjenguk saya pada setiap masa untuk pastikan saya boleh ada isi dalam hati, jiwa dalam jiwa dan sayang dalam sayang.

Semalam, saya meneliti lirik dari Ad Samad yang terbaru, Kasihku Selamanya. Saya tak mahu ikuti lagunya dahulu. Saya baca kisah dendam cinta ini menjadikan kita betul-betul sayang kepada orang yang kita sayang. Ianya dinyanyikan oleh Dato Sri Siti Nurhaliza.

Siti memulakan dengan “Sayangiku sayangku, seperti sayangnya aku padamu. Ku tagih kasihmu, ku raih semangat, cinta paling agung.”

Rasa yang ini membawa kita kepada alam-alam cinta yang susahnya kita nak sembang kepada sesiapa. Bertemu, berkahwin, dan kemudian hidup bersama berlama-lama, memandangnya tak jemu, bercakap tak pernah habis dan bernafas tak pernah cukup, lalu kita akan ulang-ulang lagi dan lagi rutin itu tanpa berakhir masa, kita masih rasa nak bercinta sebaik-baiknya.

Saya cakap dengan Musa, yang dah tak lama lagi nak mengakhiri zaman bujangnya, “Siti ini orangnya pasti teliti membuat sesuatu, tak mungkin dia akan buat saja-saja.”

Lagu ini, dibina atas medan untuk OST filem seram, Dendam Pontianak. Dan lagu yang dibuat bersama Aubrey Suwito ini membawa kita khayal dalam dendam cinta kita sendiri. Yang mana kita mahu bercinta selama-lamanya dengan orang yang kita suka.

Orang itu akan melawan rasa cantik orang lain, baiknya orang itu, hebatnya orang ini, yang mana dia yang kita pilih itu adalah orang yang akan kita cinta sampai bila-bila mengatasi sesiapapun.

Ketagih kita dalam buaian kasih sayang itu adalah “kasmaran” dan “pijar” yang digunakan di dalam lirik tersebut. Yang mana dia memberi makna mabuk gila berahi atau jatuh cinta (mengikut kamus dewan).

Lagu ini ditutup dengan ayat, “Akulah satu-satunya yang akan kau cinta.”

Yang saya faham, dalam dunia orang bercinta, kita tak pandai berlebih. Kita hanya suka ianya sederhana. Ianya tak kurang, tak juga terlalu banyak. Lalu, kita mahu janji itu adalah janji kita sama-sama. Tak pernah peduli hal orang, tak juga mahu ambil tahu apa yang orang kata, sampan yang kita naik itu, cukup untuk kita.

Akan ada badai. Sekejap ada ombak datang, sekejap juga ada buaya bertandang, namun semua itu memerlukan semangat dan simpanan kemahiran untuk berlawan. Seorang luka, seorang lagi akan bangun memegang pedang. Jika dua-dua luka, yang tinggal hanya berpegang tangan, lalu matilah sama-sama juga dalam cinta.

Itulah cinta.

Dan itulah yang kita duk sering luah, kita adalah satu-satunya yang kita akan cinta sama-sama.

Demi Tuhan, jika yang baik rupa, baik juga adabnya, maka baiklah dia. Namun jika dia tak ada rupa, ada adab baiknya, maka baiknya juga dia.

Dalam hal ini, adab yang menang.

Lalu dia memberi senyuman paling manis di dunia dan menyebab suami yang keletihan pulang mencari sedikit emas untuk dijadikan hadiah bertahun kahwin, jadi puas dan pijar begitu sahaja. Ia membekas di hati dan membuah rasa rindu.

Apabila jauh teringat-ingat, apabila dekat saling mengenyit mata. Janji itu adalah spontan tanpa siapa suruh, tidak juga dipaksa-paksa untuk berbuat. Kasih kita suami isteri dalam kerasukan yang kita sahaja memahami. Lalu hiduplah kita dalam bahtera itu dalam pandangan orang yang kata kita sweet, kita begitu kita begini.

Walau banyaknya kurang, tidaknya ada itu, tidaknya ada ini. namun kita sentiasa ada dua jiwa, yang mana setianya itu bersifat selamanya. Dan itulah jawapan kepada soalan tadi,

Saya memilih sebab pandainya dia bercinta, dan ia melangkaui semua sebab orang lain yang pandai itu, ada ini. Benarnya, cukuplah dia yang ada di sisi, apa yang saya kurang, dia berjaya tampung, dan apa sahaja yang dia lemah, saya bantu, saat condong diumpil, saat tumbang diangkat. Itulah kuasa suami isteri, biarlah berakhir masa, terhenti nyawa, kami masih lagi bercinta-cinta.

Terima kasih untuk lagu yang sedap ini. Bukan sahaja ianya diterima untuk OST, namun saya yakin ramai akan seram sejuk kerana mengingatkan perjalanan perkahwinan masing-masing yang banyaknya badai, susahnya melawan kesukaran hidup namun kita masih berpegangan tangan sama-sama melaluinya.

Tahniah semua team. Masih di tangga tertinggi hati kami ditawan.

Begitulah.

Khairul Hakimin Muhammad,
Hargai dia bukan kerana wajahnya, badannya, namun jiwanya, itulah Kasihku Selamanya.


“Dari Muka Suami, Isteri Hingga Anak Sama Je.” Bawa Anak Balik Korea, Perkongsian Jehan Miskin Raih Perhatian!

Lama tidak melihat kelibat pelakon Jehan Miskin usai mendirikan rumahtangga bersama seorang wanita Korea Julie Camelia Rhee.

Tujuh tahun pasangan ini menanti kehadiran zuriat, akhirnya ternoktah usai lahirnya cahaya mata sulung mereka, Axel Nova Rhee selamat dilahirkan.

Terbaru, dalam perkongsian di laman instagramnya, Jehan Miskin memuatnaik wajah terbaru baby Axel yang kini sudah 15 bulan usianya dan membesar dengan sihat.

Rupa-rupanya pasangan ini membawa Axel pulang ke Korea untuk bertemu dengan keluarga isterinya.

Menerusi kapsyennya, jelas Jehan setelah sekian lama inilah pertama kali anaknya akan menjejakkan kaki ke kampung halaman ibunya memandangkan sebelum ini berlakunya sekatan perjalanan dek Pandemik Covid-19.

Justeru, selepas pelepasan diberikan membuatkan pasangan ini tidak melepaskan peluang untuk pulang ke Korea. Pastinya keluarga sebelah sana juga rindu dan tak sabar untuk melihat cucu mereka buat pertama kalinya kan.

Perkongsian tersebut meraih perhatian ramai. Lebih-lebih lagi wajah si kecil Axel yang berkulit putih dan bermata sepet  membuatkan ramai yang geram.

Bahkan, ramai yang memuji ketiga-tiganya nampak seiras sahaja wajahnya. Bak kata peminat, dari mak ayah ke anak, serupa copy paste semua. Comel kan!


“Ini Anugerah Tidak Ternilai Allah Beri Lebih-Lebih Lagi Anak Perempuan Pertama Dalam Keluarga.”  Ibu Ini Reda Diuji Anak Lahir Tanpa Tempurung Kepala & Otak Di Luar

Dalam kegembiraan menantikan kedatangan si kecil, namun keluarga ini diuji apabila bayi perempuan yang dilahirkan itu tiada tempurung kepala sehingga menyebabkan otak berada di luar.

Suri rumah, Norwati Saad, 35, melahirkan bayi comel diberi nama Nur Annissa Zaki sejak 4 Ogos lalu, diuji dengan kecacatan pada tempurung kepala bayinya yang dinamakan ‘holoprosencephaly,’ selain mengalami lelangit sumbing serta memiliki enam jari pada tangan kanan.

Menurut Norwati, dia melahirkan anak kelimanya itu di Hospital Port Dickson dan pada ketika usia kandungan tujuh bulan, dia dinasihatkan oleh doktor untuk menggugurkan kandungannya selepas laporan imbasan ultrasound mendapati terdapat kecacatan di bahagian kepala anaknya.

Katanya, pihak hospital turut memaklumkan jangka hayat anaknya tidak lama, bagaimanapun dia dan suami, Zaki Rosly, 40, hanya mampu berserah kepada ALLAH SWT dan berharap anaknya terus hidup sihat seperti bayi lain.

Doktor kata anak saya hanya mampu hidup dua, atau tiga hari sahaja selepas bersalin namun sehingga hari ini saya bersyukur umurnya masih panjang dan memang mudah menjaga Nur Annissa kerana tidak selalu meragam.

“Saya anggap ini anugerah tidak ternilai ALLAH SWT beri kepada kami suami isteri lebih-lebih lagi anak perempuan pertama dalam keluarga memandangkan empat anak saya yang lain adalah lelaki,” katanya yang menetap di Kampung Kuala Linggi, Masjid Tanah, di sini hari ini.

Norwati berkata, sejak mengetahui keadaan fizikal bayinya dia telah belajar untuk menerima hakikat itu dengan hati terbuka sehinggalah melahirkan Nur Annissa secara normal dengan berat lebih 2.6 kilogram.

“Sedih memang sedih, tapi saya dah bersedia sejak kandungan berusia tujuh bulan lagi dan apa sahaja yang ALLAH SWT berikan saya terima serta reda,” katanya.

Sementara itu, suaminya, Zaki Rosly, 40, yang bekerja sebagai operator kilang di Tangga Batu berkata, anaknya juga tidak minum susu melalui puting botol disebabkan masalah lelangit sumbing dan hanya diberi minum menggunakan cawan sukatan plastik.

Menurutnya, dia berharap ada pihak yang dapat membantu mereka terutama yang pakar dan arif dalam bidang perubatan agar anaknya dapat membesar dengan sihat serta menikmati kehidupan seperti kanak-kanak lain.

“Setakat ini pun pihak hospital tidak memaklumkan kami perlu menjalani rawatan susulan dan kami sendiri tidak tahu apa yang boleh kami buat. Cuma di bahagian kepala Nur Annissa, kami letakkan kapas serta pakaikan sarung kepala disebabkan keluar cecair berwarna kekuningan,” katanya.

Orang ramai yang ingin menyumbang atau menghulurkan bantuan boleh menghubungi beliau melalui nombor telefon 01161673662 atau akaun bank BSN 0411729000088130.

Sumber: Sinar harian


Risau Pesakit Pitam, Dr Gigi Ini Kongsi Tip Cabut Gigi Bagi Penghidap Darah Tinggi.

Jangan tak percaya, ada di kalangan orang dewasa mempunyai rasa takut melampau atau fobia berjumpa doktor gigi bagi mendapatkan rawatan.

Malah ada yang sanggup menahan rasa sakit sehinggalah tidak dapat lagi dikawal barulah ke klnik gigi untuk mendapatkan rawatan.

Sebagaimana perkongsian ini, doktor gigi ini berkongsi tip seorang pesakit yang menghidap penyakit tekanan darah tinggi. Untuk mengelak pesakitnya pitam akibat gemuruh ketika mendapatkan rawatan. Ia bagi mengelak tekanan darah pesakit naik hingga boleh mengundang bahaya.

Nak tahu tip menafaat ini ikuti perkongsianya.

Encik, encik ok ke? Dia mengangguk-angguk kepala.
Risau pesakit pitam..kerana beliau ada tekanan darah tinggi. Namun sebelum prosedur, pesakit maklumkan bahawa dia sudah makan ubat dan monitor bacaan tekanan darah tingginya baik-baik saja.

Sebenarnya ini kes pesakit saya semalam, sebaik sahaja selesai cabut gigi gerahamnya. Darah keluar tidak berhenti-henti seperti air paip bocor. Kelam kabut kami dibuatnya.

KENAPA BERLAKU PENDARAHAN?
Ini adalah hiperemik, bermaksud tisu yang mengelilingi gigi sangat radang dan bengkak dengan salur darah – salur darah kecil. Justeru itu, selepas cabutan gigi, tisu-tisu ini lebih berkemungkinan untuk berdarah secara berlanjutan.
.
Saya mengaplikasi tekanan secara manual pada kawasan cabutan menggunakan pek gauze. Saiz gauze perlulah kecil supaya hanya melitupi soket cabutan.
Gauze yang digunakan boleh dilembapkan supaya darah tidak membeku pada gauze dan darah beku yang terbentuk tidak tertarik daripada soket apabila gauze dikeluarkan.

Kemudian saya jahit gusi bekas cabutan dan pesakit menggigit gauze kuat.
Pesakit duduk rehat sementara saya menghabiskan pesakit lain. Kemudian saya panggil pesakit semula dan memeriksa darah.

Alhamdulillah setelah tiada pendarahan yang banyak baru saya benarkan pulang.
Terdapat sedikit darah tercampur dalam air liur. Oleh itu, pesakit tidak perlu terlampau bimbang dengan jumlah kehilangan darah yang dialami.
Selepas prosedur cabutan, pesakit dinasihati untuk menggigit (bukan kunyah) pada gauze selama 30 minit. Gauze perlu disimpan dalam mulut selama 30-45 minit.
Pesakit juga dinasihati mengurangkan percakapan untuk 2-3 jam selepas cabutan.
.
APA YANG PATUT ANDA TAHU SEBELUM CABUT GIGI?

Doktor gigi atau pembantunya akan mengambil sejarah peristiwa yang boleh memberi kesan selepas cabutan.
Beberapa soalan akan ditanya berkenaan penyakit yang mungkin ditanya sebelum cabutan, contoh samada terlupa mengambil ubat, riwayat penyakit pembekuan darah, tekanan darah tinggi dan sebagainya.

Pesakit dengan bacaan tekanan darah sebanyak 160/100 mmHg ke atas lebih berkemungkinan untuk berdarah. Cabutan sebolehnya ditunda dan sekiranya perlu, pesakit dirujuk kepada pengamal perubatan untuk mengawal tekanan darah mereka.
.
BERIKUT ADALAH TIPS PENGHIDAP TEKANAN DARAH TINGGI SEBELUM MENDAPATKAN RAWATAN DI KLINIK PERGIGIAN :

1. Rehat dan tidur secukupnya sebelum ke klinik pergigian. Badan yang kepenatan biasanya meninggikan tekanan darah.
2. Datang ke klinik pergigian pada awal pagi apabila badan anda masih segar dan bertenaga.
3. Makan sebelum datang kerana rawatan pergigian mungkin akan mengambil masa yang lama dan mengelakkan rasa pening dan pitam.
4. Pastikan ubat tekanan darah tinggi yang dibekalkan oleh doktor perubatan diambil mengikut preskripsi.
5. Jangan terlalu takut atau gementar untuk berjumpa doktor gigi. Beritahu doktor jika anda mengalami perasaan takut yang melampau dan ambil masa untuk tenangkan diri.
Sekiranya tekanan darah masih tinggi setelah mengamalkan semua tips diatas, biasanya anda akan dirujuk kepada pegawai perubatan untuk memantau dan mengawal penyakit hypertensi dan rawatan cabutan akan diteruskan apabila tekanan darah anda lebih terkawal.
.
ADA APA YANG BOLEH DIELAKKAN SUPAYA PENDARAHAN TIDAK BERLAKU?

1. Pesakit disarankan supaya tidak merokok untuk sekurang-kurangnya 48 jam selepas cabutan kerana akan mengganggu proses penyembuhan. Merokok boleh mewujudkan tekanan negatif yang boleh menyebabkan darah beku terganggu.
2. Pesakit juga perlu mengelakkan daripada menghisap atau meludah terlalu kerap kerana ini akan mewujudkan tekanan negatif dan menganggu darah beku. Penggunaan penyedut (Straw) selepas cabutan juga tidak digalakkan.
3. Pesakit dinasihati untuk berehat dan tidak melakukan apa-apa aktiviti lasak selama 24 jam selepas cabutan. Ini kerana tekanan darah mungkin naik dan seterusnya menyebabkan pendarahan.
.
LANGKAH-LANGKAH YANG BOLEH DIAMBIL JIKA PENDARAHAN MASIH TIDAK BERHENTI
➡ Elakkan daripada berkumur berketerlaluan kerana ini akan mengeluarkan darah beku dari soket.
➡ Kemudian, sekeping gauze perlu digigit di kawasan cabutan selama lebih kurang 30 minit. Gauze perlu digigit dengan tekanan yang setara.
➡ Uncang teh juga boleh digigit selama 30 minit. Uncang teh perlu dilembapkan dengan air dan kemudiannya dilipat setengah. Asid tannik di dalam teh berfungsi menghentikan pendarahan dengan menyebabkan konstriksi salur darah.
➡ Jika tiada kedua-dua gauze atau uncang teh, sapu tangan kapas yang bersih boleh dilembapkan dan digunakan juga. (Jangan sesekali menggunakan kertas tisu atau kapas pada peringkat ini).
➡ Gulungkan sapu tangan supaya boleh muat diantara gigi bersebelahan soket. Ia perlulah cukup besar supaya apabila gigi dirapatkan, gulungan ini mengenakan tekanan yang mencukupi kepada soket.
➡ Sekiranya pendarahan berterusan selepas tekanan dikenakan selama 30 minit, hubungilah klinik pergigian untuk arahan dan nasihat selanjutnya.
Sekian, semoga bermanfaat.


Nak Sambut Tetamu Pun Kena Ada Caranya, Lagi-lagi Kalau Time Tu Rumah Tengah Bersepah! Sila Follow.

Perkongsian daripada Pak Utih’ page tentang SOP sebelum membuka pintu untuk membenarkan tetamu masuk ke dalam rumah ini menarik untuk dipraktikan.

Kiranya, bila ikut SOP ni bukan sahaja tetamu selesa malah yang lagi penting kita sebagaimana tuan rumah pun tak berasa malu atau segan.

ISTERI STRES TETAMU DATANG RUMAH BERSEPAH

“Ting tong”, loceng pintu berdengung memberitahu ada orang di luar pintu pagar. Anak yang terkecil berlari mengintai di cendela rumah di tingkat atas sambil menjerit, “Ayah, kawan ayah datang!”.

Bingkas Si Ayah bangun dari baringan di sofa ‘landing’nya di ruang tamu di depan tv, bergegas dengan hanya berkain pelikat terus membuka pintu dan menjemput rakan-rakannya masuk.

Minah, isteri Abu, terpinga-pinga dan tidak sempat hendak turun ke bawah mengemas ruang tamu, sudah kedengaran riuh rendah kegirangan rakan-rakan ayah yang telah duduk di ruang tamu sedangkan ruang tamu itu masih berselerak macam kapal karam.

Abu kelihatan biasa saja sambil mempelawa rakan-rakannya duduk, dia membongkok-bongkok mengutip setimbun kain baju yang berlonggok di atas sofa dan menguis-uis botol susu anak kecil dengan kakinya yang bersepah di atas lantai ke bawah meja sambil menenangkan teman-temannya dengan ungkapan yang biasa didengari oleh penghuni rumah itu, “Maaf je la, kami ni dua dua kerja, berseleraklah sikit, maklumlah petang-petang ni”.

Minah tersangat malu kepada tetamu-tetamu suaminya itu walaupun yang datang itu hanyalah lelaki rakan suaminya yang dia tahu bahawa orang lelaki kebanyakannya memang tidak kisah tentang kecantikan dan kebersihan rumah.

Geram dan marah sangat Minah kepada suaminya kerana tak sabar-sabar menjemput rakannya masuk sedangkan ruang tamu itu masih berselerak lintang pukang.

Sifat kewanitaan yang inginkan persembahan tercantik untuk tetamu yang berada di rumahnya telah mengecewakan hatinya.

Sedang Minah mengelabah di belakang pintu dapur, Abu masuk ke dapur membuat isyarat tangan meminta isterinya membuat teh untuk empat orang dan terus kembali ke ruang tamu menyambung berborak isu orang-orang lelaki dengan riuh rendah ketawa riang.

Bertambah geram Minah kepada Abu kerana sedap sahaja mengarah buat teh sedangkan dia tahu yang gula sudah habis kerana membancuh sirap untuk rakan-rakan anaknya yang datang tengahari tadi.

Kelam kabutlah Si Minah menyuruh anak lelakinya berlari ke kedai di hadapan rumah membeli sekilo gula. Mujurlah anak lelaki itu mahu membantu emaknya. Kalau tidak, bertambah streslah Si Minah memujuk anak lelakinya itu terutama sekali kalau budak itu sedang asyik menonton cerita kartun kegemarannya.

Setelah minuman dan kueh mueh disediakan di atas dulang di atas meja dapur, Minah naik semula ke biliknya menyambung tidur di atas katil dengan hati yang masih membara marah kepada suaminya. Nasib baiklah yang datang hanya orang lelaki, kalau ada orang perempuan bersama-sama tadi, pasti Minah tersangat malu akan keadaan ruang tamu yang bersepah itu.

Apakah cara untuk menambahbaiki sistem menyambut tetamu ABU dan Minah agar ceria dan masing-masing dapat pahala.

Berikut cadangan Standard Operating Prosedures (SOP) yang boleh diamalkan di rumah untuk menerima tetamu.

1. Sehari sebelum hari minggu atau hari cuti umum, pastikan semua bahan-bahan makanan sama ada bahan basah atau kering untuk memasak “jika tetamu datang” tersedia di dalam simpanan di dapur.

2. Jika ada tetamu datang membunyikan loceng, sesiapa saja yang berada di tingkap menghadap ke hadapan rumah, hendaklah memberitahu siapa yang datang. Jika tetamu itu rakan-rakan ayah, maka ayahlah mesti pergi menyambut mereka di pintu pagar dan bersembang sekejap di situ sambil tunggu arahan berikutnya daripada pasukan di dalam rumah. Jangan pelawa masuk lagi.

3. Mereka yang ada di dalam rumah, hendaklah segera membantu emak membersih, mengemas dan menghias ruang tamu hingga ke piawai IKEA showroom. (Jangan lupa toilet yang dekat dengan ruang tetamu, mesti dikemaskan juga).

4. Apabila telah sempurna, maka ibu akan menjenguk di pintu dan mempelawa tetamu yang masih di pagar untuk masuk dengan menyebut, “Masuklah”. Maka ayah akan menjemput semuanya masuk ke dalam rumah.

5. Pada masa ini, semua anak-anak turun berbaris menyambut tetamu dan bersalaman dengan mereka mengikut keselesaan. Jika tetamu itu semuanya perempuan, maka anaka-anak lelaki hanya senyum mengangguk-anggukkan kepala dan anak-anak perempuan pula berjabat tangan atau mencium pipi dan memperkenalkan diri masing-masing kepada tetamu itu.

6. Suamilah yang mengaturkan di mana tetamu-tetamu itu duduk. Jika yang datang itu sekeluarga lelaki dan perempuan, eloklah tetamu lelaki diasingkan duduk di sofa di ruang utama dan perempuan pula di meja lain atau meja makan yang telah tersedia dengan hidangan kueh raya. Pengasingan ini memudahkan kaum lelaki bercerita senada dalam hal-hal kegemaran lelaki seperti politik, kisah kehebatan zaman remaja, bola dan yang serupa dengannya dan wanita pula dengan isu-isu poular mereka seperti hal-hal peribadi keluarga masing-masing, kecantikan hiasan diri, perbincangan mengenai makanan yang terhidang dan gossip dikalangan mereka. Peranan suami mengatur tetamu ini menggambarkan autoriti seorang pemimpin di rumah itu.

7. Semasa tetamu menjamu selera, jika ayah menjadi hos, dia tidak dibenarkan makan bersama tetamu. Dia hendaklah sentiasa memerhatikan di dapur jika ada isyarat-isyarat tambahan daripada isterinya. Apabila semua keperluan makanan telah tesedia, maka barulah ayah dibenarkan makan. Itupun mesti mendapat keizinan daripada isterinya melalui isyarat dari dapur. Tujuan peraturan ini ialah agar segala kelengkapan dan makanan sempurna dan cukup untuk tetamu menjamunya dengan berkonsepkan “Tetamu didahulukan, Keselesaan mereka diutamakan”.

8. Apabila tetamu mula beredar meninggalkan ruang tamu, semua anak-anak turun dan sekali lagi berbaris mengucapkan terima kasih kepada tetamu dan bersalaman mengikuti keselesaan masing-masing. Jika tetamu itu datang satu keluarga, maka semua anak-anak turun menghantar tetamu ke kereta mereka di luar pagar. Masa ini, anak lelaki yang minat kamera, amatlah digalakkan mengambil gambar sekeluarga bersama tetamu di hadapan rumah sebagai tanda hormat dan terima kasih atas kunjungan mereka itu.

9. Setelah melambai kepada tetamu, semua seisi keluarga kembali ke dalam rumah, bersama mengemas dan membersihkan pinggan mangkuk cawan dan piring seperti sedia kala untuk bersedia menerima kunjungan tetamu yang lain pula.

10. Selesai mengemas, hos yang mengetuai layanan tetamu tadi hendaklah mengucapkan terima kasih kepada semua yang terlibat membantu melayan tetamunya tadi dan mendoakan agar Allah memberikan kebaikan seisi keluarga di dunia dan kemenangan di akhirat atas usaha melayan tetamu tadi.

Selamat Mencuba……….


Hari Ini Jemaah Haji Wukuf Di Arafah, Waktu Mustajab. Ini Himpunan 31 Doa Boleh Dibaca.

Dalam kesibukan kita  membuat persiapan menyambut Hari Raya Aidliadha atau Raya Haji, usah lupa untuk mengambil peluang melakukan lebih amalan ibadat menjelang hari raya korban ini.

Biarpun ada antara kita belum berpeluang menunaikan ibadah haji, rukum Islam kelima pada tahun ini, namun kita masih tetap mampu mendapat manfaatnya iaitu berdoa waktu para jemaah haji wukuf di Arafah dan berpuasa Arafah.

Tinjauan daripada perkongsian beberapa media sosial, Majalah Keluarga nyatakan beberapa informasi yang berguna untuk kita siap sedia meraih pahala sempena hari wukuf pada hari ini.

Moga kita muhasabah diri menjadi mukmin terbaik.

Ikuti panduan ini:

WAKTU WUKUF, MUSTAJAB DOA

Hari ini (8/7.2022), jemaah haji wukuf di arafah lepas zuhur dan waktu di Malaysia bermula 5:27pm hingga 12:27malam.

Sila ambil kesempatan untuk berdoa untuk kejayaan dan kebaikan dunia dan akhirat.

31 PERMOHONAN DOA

Marilah kita sama-sama berdoa sempena Wukuf di Arafah In Shaa Allah

Allahhumma Shollialla Muhammad waalla’ali Muhammad

PUASA SUNAT ZULHIJJAH

PUASA TARWIYAH

(Hari Jumaat, 08 Zulhijjah / 8 Julai 2022)

PUASA ARAFAH

(Hari Sabtu, 09 Zulhijjah / 9 Julai 2022)

Puasa sunah Tarwiyah dan Arafah sangat digalakkan bagi umat muslim sedunia, agar kita dapat turut merasakan nikmatnya seperti yang dirasakan oleh para jemaah haji. Namun begitu, bagi jemaah haji sendiri haram hukumnya untuk berpuasa di hari Arafah 09 Zulhijjah.

Adapun yang dimaksudkan dengan puasa Arafah adalah (Mengetahui) puasa yang dilaksanakan pada hari Arafah yakni pada tanggal 09 Zulhijjah iaitu hari pada saat jemaah haji melakukan wukuf di padang Arafah.

Dan Puasa Tarwiyah adalah (merenung atau berfikir) puasa yang dilaksanakan pada hari tarwiyah yakni 08 Zulhijjah, hari sebelum hari wukuf.

Alangkah banyak keberkatan dan kebahagiaan yang Allah SWT berikan bagi orang yang menjalankan puasa Tarwiyah dan Arafah.

Semoga kita termasuk di dalamnya.

NIAT Doa Niat Puasa Tarwiyah

ﻧﻮﻳﺖ ﺻﻮﻡ ﺗﺮﻭﻳﻪ ﺳﻨﺔ ﻟﻠﻪ ﺗﻌﺎﻟﻰ

“ Saya niat puasa Tarwiyah, sunat kerana Allah SWT Ta’ala.”

Do’a Niat Puasa Arafah

ﻧﻮﻳﺖ ﺻﻮﻡ ﻋﺮﻓﺔ ﺳﻨﺔ ﻟﻠﻪ ﺗﻌﺎﻟﻰ

“ Saya niat puasa Arafah, sunat kerana Allah SWT Ta’ala.”

Semoga amalan yang dikerjakan akan dapat keberkatan dan kebahagiaan dunia mahupun akhirat. Insya Allah.

Sumber: FB Perkongsian beberapa warganet & Zakat Malaysia


“Here By Your Side”- Fazura Isteri Yang Sangat Supportive & Sweet Dengan Suami!

Kemunculan Fattah Amin dalam filem Mat Kilau Kebangkitan Pahlawan membuktikan lakonannya cukup hebat dan mantap hingga mendapat pujian ramai. Watak Awang dalam filem arahan Syamsul Yusof ini sekali gus membuktikan Fattah Amin bukan lagi ‘pelakon kayu’ seperti yang diperkatakan sebelum ini.

Sementara itu melalui satu perkongsian di Instagram @missfazura yang juga merupakan isteri kepada Fattah Amin telah mencuri perhatian netizen.

Membaca setiap baris ayat yang ditulis, cukup positif dan penuh rasa cinta dalam memberi galakan dan semangat untuk suami tercinta.

“Saya Cinta Kamu”….

Ingat tak masa you shoot cerita ni, kita baruuuu je kahwin. Ingat juga tak masa tu I punya risau kat you sebab banyak betul scenes yang buat I fikir macam-macam kat rumah, especially masa pukul 3-4 pagi you masih dalam sungai.. ada buaya ke? I asked.. you boleh ketawa je 🙄 But you being you.. always calm walaupun I tahu you penat gila, tak cukup tidur semua pun ada. 🥺💙

You were so passionate when given this role from the beginning, even more than any roles you ever played. So, memang I tunggu nak tengok filem ni. Best ke tak ni? 🤨

Well, let me just say that I’m in awe of it all. Your persembahan as “Awang” dalam filem ni dah letak you on another level as an actor. You have proven time and time again that you are incredibly talented! 🔥🔥🔥

Your talent, perseverance, humility and hardwork are truly admirable to me, so to say that I’m proud is an understatement. I’m so happy you get to also use your silent “Silat” skills for a good cause — something that you dreamed of doing for a long time.

Syukur ke hadrat Allah SWT di atas segala-galanya. Congratulations my love. I look forward to seeing more of your achievements in the days to come.. here by your side always.. mudah-mudahan.. Amin! 🤲🏻✨

Love, your super sweet wife. 😜💖


Pernah Gagal Dalam Peperiksaan, Namun Kini Punya PhD! Sila Baca Untuk Ambil Pengajaran.

PT3 adalah medan permulaan dan bukannya pengakhiran untuk anak-anak menempa kejayaan dalam kehidupan. Walau ada yang kecewa dengan keputusan peperiksaan PT3 yang diumumkan, ingatlah mungkin kegagalan hari ini bakal menjadi titik permulaan untuk anak-anak anda berjaya dalam hidup!

Sebagai ibu bapa, teruskan bersikap positif dan berikan 100%  semangat dan galakan agar anak berubah dan faham akan kepentingan ilmu demi masa depan yang cerah dan terjamin.

Reset minda anda, dan katakan anak anda bukan seorang yang gagal!

Perkongsian kisah dan pengalaman hidup Encik Hayrol Azril ini umpamanya diharapkan dapat menyuntik semangat baharu dan memberi inspirasi untuk kebaikan bersama.

Aku Yang Dahulu

1997 – balik ambil result PMR, aku termenung panjang kat hujung katil.. ibu cakap ‘berubah sekarang, masih ada masa’, nada ibu kecewa.. ayah, terus ke dapur, minum secangkir kopi dan rehatkan tulang belakang dia, sambil menghisap sebatang rokok.. ayah nampak tenang, tapi aku tahu, aku dah kecewakan ayah.. penat dia mengharung dingin subuh setiap hari dengan Yamaha lama dia, nak menghantar aku ke sekolah…aku pula dapat keputusan yang macam ni.. gelap dunia aku rasa masa tu..

Aku Yang Kini

2017 – 20 tahun selepas peristiwa tu.. rezki aku, masih belajar… aku duduk dalam bilik Viva 2 di SPS UPM.. berdebar menunggu keputusan chairman…

“Tahniah hayrol, kamu lulus viva PhD ni dengan minor correction’

Alhamdulillah.. aku rasa macam satu beban besar dilepaskan dari bahu ni.. Aku bersyukur sangat sebab titik kegagalan yang kusangka Allah temukan sebenarnya adalah permulaan kepada kejayaan hidup aku…

Terima kasih Allah sebab bagi ibu dan ayah yang tak pernah berhenti berdoa dan berharap kejayaan anak sulung mereka..

Terima kasih Allah sebab beri seorang isteri yang faham bebanan tiga tanggungjawabku sekali gus – seorang ayah, penyelidik dan pelajar

Terima kasih Allah sebab berikan aku tiga orang mualim yang tak pernah lokek ilmu pengajian dan kehidupan.. kepada Prof Azimi, Prof Bahaman dan Dr Lateef, janji aku, takkan aku kapankan sekali ilmu yang mereka beri..

NEXT, apa nak buat? soal ibu, kenapa tolak jawatan tu, aku jawab ‘ x berani, tanggungjawab pensyarah ni besar, aku kerdil daya, x mampu.. cukupla sekadar PhD ni jadi teladan kat anak-anak, sekurangnya ada lah bukti yang ayah mereka ni dulu rajin belajar.. kalau boleh aku nak mereka capai lebih lagi.. Lagipun, aku selesa dengan keadaan sekarang.. buat research, cari ilmu dan kongsi bersama.. indah..

Satu pesan aku. kepada rakan-rakan semua, dalam kembara ilmu ni jangan sesekali kita rasa hendak berputus asa… janji Allah.. dia akan bagi ganjaran kepada yang berusaha.. Allah tidak pernah mungkir janji dengan hambanya..

Maaf sahabat semua, tidak sempat ambil gambar.. lepas abis viva tadi.. salam examiner dan chairman dan ucap terima kasih.. terus gegas ke rumah ibu, salam tangan dan cium dahi ibu..

sumber : Hayrol Azril Hayrol


Putaran Haid Tak Lancar, Cuba Minum Air Herba Ni Untuk Rawat Secara Tradisional!

“Risaunya semalam macam dah bersih. Hari ini masih ada kesan darah, adakah masih haid ke? Atau ada tak cara nak bagi lancar dan boleh ke berhentikannya ni”

Berdepan dengan masalah haid yang tidak teratur memang boleh membuatkan kita orang perempuan rasa terganggu dan mahu segera mendapatkan cara untuk atasinya. Dan salah satu petua yang boleh dipraktiskan adalah dengan mengamalkan cara yang dikonsikan oleh Lyndah ini.

“Nak period lawas..nak period lancar..amalkan lah jamu. Jamu ni bukan makan hari2 seumur hidup pun. Ada masa kita rehat ada masa kita makan. Bila kita berjamu period akan lawas dan lancar. Malah ada yang hilang senggugut macam saya,”-Lyndah

Selain dari jamu boleh amalkan Air Kunyit Asam Jawa versi Mak kita..

Bahan-bahan:
Kunyit hidup 1inci
Halia 1inci
Asam Jawa 1 sudu makan
Garam secubit
Air suam 1 cawan

Cara-cara :

1. Tumbuk lumat kunyit, halia dan garam.
2. Campurkan bahan tumbuk dengan asam jawa. Kemudian tuangkan air suam.
3. Tapis air kunyit asam ke dalam cawan tadi.

4. Sedia untuk di minum

**Tak perlu rebus..kalau nak rebus boleh je…tapi mak kita cakap khasiat xsama…

➡Boleh Amalkan sebulan sekali (haid hari ke 2 atau selepas haid)

Khasiat air kunyit asam :
* Melancarkan darah haid atau nifas
* Melawaskan pembuangan..bagi dalam pantang sangat2 membantu dari terkena sembelit..bagi berpantang boleh amalkan selama 3hari berturut2..biasanya mak kita buat masa darah nifas hari ke7-10 masa ni darah nifas macam ada xde..
* Menaikkan seri wajah.
* Mencantikkn tubuh
* Menyihatkan tubuh memberi tenaga.
* Awet muda jika di amalkan.


Nak Cantik, Selesa Dan Tak Mahal,  Ini Pilihan Baju Raya Paling Sesuai Untuk Kaum Ibu.

Sedar tak sedar, kemeriahan berhari raya kian terasa. Selain kuih-muih pastinya busana menjadi satu keperluan untuk bergaya di pagi raya. Ibu-Ibu dah siap ke segala kelengkapan raya. Nak nak lagi yang suka tampil sedondon masa hari raya tu. Kenalah segera cari baju kan, last minute karang tak ada pula pakaian yang dihajati.

Dalam memilih busana raya, biasanya biar tampak  ringkas, janji selesa dan fabrik pula jenis yang bermutu tinggi. Yang penting tak rimas bila pakai  baju yang sama sepanjang hari kan!

Variasi fabrik dari MYDIN ini baik koleksi baju melayu, baju kurung, jubah dan tudung, samping serta songkok pasti memenuhi citarasa dan keperluan anda sekeluarga. Malah, mereka juga menampilkan gaya sedondon sekeluarga. Di MYDIN, segalanya mudah untuk anda!

Kombinasi ungu dan grey menyerlahkan penampilan keluarga ini. Ibu dan anak tampak serasi apabila menggayakan busana rona sedondon. Perincian labuci dan tambahan aksesori pelengkap gaya. Untuk ayah dan anak lelaki selesa menggayakan baju melayu dari fabrik kapas.

Potongan jubah yang longgar memberi keselesaan maksima kepada si ibu apatah lagi setelah seharian penat melayani tetamu yang bertandang ke rumah. Cukup sesuai digayakan bersama tudung dari fabrik sifon. Manakala anak perempuan manis dengan kurung moden di samping aksesori mutiara . Si ayah dan anak lelaki tampak bergaya dengan baju melayu dari fabrik satin dengan pilihan merah lada. Pilihan samping bercorak songket penambah gaya.

Syawal diraikan selama sebulan, semestinya pelbagai busana boleh digayakan tidak sekadar kurung.  Rekaan eksklusif kurung moden dengan sulaman bunga dan taburan labuci nyata mengundang keanggunan buat anak dan ibu. Manakala si ayah dan anak lelaki tampak kacak bergaya dengan baju melayu dari fabrik satin.

Kurung potongan moden menonjolkan nilai eksklusif  pada rekaan ini. Padanan tudung dari fabrik sifon buat  ibu dan anak lebih menyerlah. Manakala si ayah dan anak lelaki tetap sejiwa dengan persalinan baju melayu dari fabrik satin.


Nak Dapatkan Cucian Putih Bersih, Ibu Ni Dah Cuba Banyak Cara & Jenama. Nyata, Petua Ni Yang Terbaik!

Perkongsian daripada seorang ibu dan juga merupakan seorang guru ini pastinya membuatkan ibu-ibu di luar sana boleh berlapang dada setelah membacanya.

Maklumlah sesi persekolahan tidak lama lagi akan bermula, itu bermakna tugas mencuci pakaian sekolah perlu diberi perhatian lebih bagi memastikan baju yang dibasuh bukan sahaja berbau harum malah apa yang lebih penting nampak putih bersih!

Andai dicuci seperti biasa hasilnya kurang menyerlah malah perlu disental daki dan kotoran yang melekat dibaju. Namun berbeza kalau ikut cara ibu ini.

Nak tahu hasilnya, jom cuba trik atau petua yang dikongsikannya ini.

Rahsia Baju Putih Bersih Berseri

Sudah lama saya R&D dengan pelbagai formula & brand sabun baju untuk jadikan baju sentiasa putih . Tapi tidak pernah menjadi.

Guna clorok, baju akan jadi kuning. Guna nila, baju akan jadi lebam. Guna vanish, kos tinggi. So….. Saya tanya sepupu yang bekerja sebagai nurse. Apa rahsia nurse² menjaga uniform untuk sentiasa putih?

Nahhhhhh…. Nin diaaaa cara² nya. Anda boleh cuba untuk uniform anak² sekolah nanti.

Bahan-bahan :

Cara Penyediaan :

1. Parut sebuku sabun.

Saya suka guna sabun Lux – Rose. Sebab bila baju dah kering, bau ros masih ada. Kerja lebih sikit untuk memarut sabun ketul tu tapi tak mengapa lah, saya tidak sibuk mana pun untuk menjadikan itu satu alasan.

2. Masukkan parutan sabun ke dalam rendaman baju semalaman.

Rendam baju² putih dengan sabun lux yang diparut selama 1malam. Saya tambahkan sikit sahaja sabun baju biasa.

3. Keesokannya cuci seperti biasa.

Esoknya, terus on mesin basuh. Tidak perlu sental.

Sumber : Leena Hassan


“Gembira Berat Dah 1kg, Cuma Sayu Masih Bergantung Pada Bantuan Mesin.” Abby Abadi Mohon Titip Doa Buat Anaknya

Abby Abadi baru-baru ini berkongsi perkembangan terbaru mengenai anaknya, Muhammad Danial Firman yang masih menerima rawatan di wad Unit Rawatan Rapi Neonatal (NICU).

Menerusi entri terbaru diakaun Instagramnya, Abby memaklumkan Danial masih bernafas menggunakan bantuan mesin.

Tambah Abby lagi, walaupun berat anak kesayangannya itu sudah bertambah namun terdapat beberapa perkara yang membimbangkan.

Abby juga memohon agar orang ramai dapat mendoakan kesejahteraan dan kesembuhan Danial.
Muhammad Danial Firman Faizal
.
Tepat 12 tengah malam (28November2019) dah 63hari usia Baby D kita. Syukur Alhamdullillah
.
Terima Kasih ALLAH
.
Maaf sebab tak kerap sangat update pasal Baby Danial ni.. takut tersalah info huhu
.
Malam ni ada sedikit yg Sy buleh kongsikan tentang Baby D. Ada berita gembira & ada berita sayu .
Yg gembiranya ialah beratnya dah 1kg

.
Dan yg sayunya Baby D masih bergantung pada bantuan mesin utk bernafas. 83% Sy lama tak tengok yg tu.. sbb sibuk nak tahu pasal berat badan dgn susu yg diperlukan je. Suami @jaiezzany yg perasan peratusan tu tadi
.
Banyak lagi isu lain yg memilukan sebenarnya… cuma.. Sy berserah segalanya kepada ALLAH SWT yg Maha Berkuasa atas segala. Sudah pasti DIA Maha Tahu apa yg terbaik utk hambaNYA
.
Mohon DOA berterusan ye Sahabat disini utk Baby Muhammad Danial Firman Faizal kami. Doakan Baby D terus kuat dan bertahan hingga berada dalam pelukan Mama Abahnya… Amin,” tulisnya.

Abby melahirkan Danial pada 27 September lalu di Hospital Sungai Buloh secara pembedahan selepas mengalami tanda-tanda untuk bersalin.

Pembedahan terpaksa dilakukan untuk menyelamatkan nyawa bayi dan ibu. Bayi pra-matang tersebut dilahirkan hanya seberat 535 gram sahaja.


Sweetnya, Arif Jiwa Rakam Foto Ibu Saudaranya, Izara Aishah. Macam Jurugambar Dah Gaya Tu!

Sambutan hari raya memang tak lengkap jika tiada sesi bergambar dengan ahli keluarga. Gambar seisi keluarga akan menjadi kenangan manis bila Syawal tiba.

Namun, gelagat anak-anak kecil juga mencuit hati apabila turut meniru aksi orang dewasa mengambil gambar keluarga.

Situasi manis ini dialami oleh pelakon Izara Aishah apabila anak saudaranya, Arif Jiwa   asyik rakam gambarnya. Lagak seakan ‘jurugambar’ Arif menekan butang kamera mengambil gambar Izara.

“Nephew bertuah ni sorang.  Dia lah photographer Izara.”

Arif yang baru berusia dua tahun ni merupakan anak kepada pasangan Tya Arifin dan Ashraf Jiwa. Ada gaya Arif rakam gambar Izara.


“Sekelip Mata Tiga Anak …”-Suami Isteri Ni Kehilangan Tiga Anak Serentak, Undang Hiba!

Tidak dinafikan diuji dengan kehilangan anak adalah ujian yang paling berat bagi setiap antara kita yang bergelar ibu dan ayah. Atas sebab ini juga ada antara kita mengharapkan biarlah nyawa sendiri diambil terlebih dahulu sebelum anak-anak kerana tidak mampu menempuhi keperitan kehilangan seorang anak sebagai permata hati pengarang jantung.

Pun begitu, ajal maut jodoh pertemuan semuanya di tangan Allah. Baru-baru ada dilaporkan seorang ayah bernama Nik Mohd Khairul Hisyam Derahman, 41 dan isterinya Nur Baizura Mustaffa, 34 telah diuji dengan kehilangan anak tercinta, bukan seorang yang ‘pergi’ namun tiga orang serentak!

Memetik perkongsiannya di Harian Metro, Nik Mohd Khairul Hisyam berkata, arwah Nik Nur Faqihah juga teringin makan ayam goreng dan ketika tiga beradik itu keluar membeli aiskrim. Manakala  isterinya, Nur Baizura Mustaffa, 34, sedang menyediakan lauk ayam goreng.

Katanya, kali terakhir dia bertemu anaknya, Nik Ikram Nuqman pada pagi semalam sebelum ke tempat kerja di Kuantan selepas arwah terjaga daripada tidur kira-kira jam 5 pagi.

“Saya seolah tidak percaya apabila isteri menghubungi memberitahu tiga anak kami maut dalam kemalangan, namun apabila melihat gambar mereka, hati saya begitu sayu.

“Dalam sekelip mata tiga daripada lima anak saya meninggalkan kami tanpa disangka, terlalu berat ujian yang terpaksa saya dan isteri terima,” katanya ditemui di Unit Forensik Hospital Pekan, di sini hari ini.

Dalam kejadian jam 12.30 tengah hari semalam, tiga beradik maut selepas motosikal dinaiki mereka terbabit dalam kemalangan dengan kenderaan pelbagai guna (MPV) di Kilometer 7, Jalan Benta-Lamir dekat Kampung Langgar di sini.

Nik Ikram Idwan, Nik Nur Faqihah dan Nik Ikram Nuqman disahkan meninggal dunia di tempat kejadian.

Nik Mohd Khairul Hisyam berkata, dia agak terkilan apabila tidak sempat membantu Nik Ikram Idwan meneruskan persekolahan selepas berpindah ke Kampung Langgar, Disember lalu kerana sebelum ini arwah belajar di Kemaman.

Katanya, arwah begitu teringin meneruskan persekolahan ke tingkatan tiga apabila membeli motosikal hasil wang simpanan, sebahagian pakaian dan peralatan sekolah juga sudah dibeli.

“Kejadian ini adalah sejarah hitam dalam hidup saya sekeluarga, terlalu sukar untuk diterima,” katanya.

Baca artikel menarik lain di sini:


Rumah Bersepah Bukan Masalah Tapi Itu Bahagia Cara Kita

Rumahku syurgaku. Begitulah ungkapan yang seringkan kita gunakan bagi mengambarkan sebuah keluarga bahagia juga persekitaran rumah selesa.

Namun, makna persekitaran rumah yang selesa ini mempunyai makna yang berbeza buat setiap keluarga.

Ada keluarga yang mempunyai anak kecil tidak kisah rumah bersepah dan itu adalah selesa baginya.

Sebagaimana perkongsian Puan Zulwa yang beranggapan rumah yang bersepah itu bukan masalah tetapi ia mencerminkan kebahagian sebuah keluarga terutama anak yang kecil.

RUMAH KEMAS ADA PETANDA

Rumah yang 24 jam kemas tandanya.

1. Anaknya sakit.
2. Ibu kelihatan seperti singa.
3. Belum ada anak lagi.

RUMAH BERSEPAH INI PULA PETANDANYA

Jika anda pergi ke rumah seseorang yang mempunyai anak kecil:

Rumah bersepah.
Selimut berselerak.
Mainan berselerak.
Lantai rumah berpasir dan sebagainya.

Please, jangan tanya walaupun dalam hati.

“Mak dia buat apa tu”

Korang. Korang pernah tengok tak?
5 minit selepas mengemas, akan disepahkan semula.

Setengah jam selepas disapu, kaki yang keluar akan membawa pasir lagi.

Rak pinggan, tong sampah pun boleh jadi sasaran. Apa-apa yang boleh hampir semua akan disepahkan.

Mesti dilakukan oleh kanak-kanak kecil. Ada orang cakap tolong beritahu anak dia ajar dia jangan bersepah!

Sebenarnya kanak-kanak ini menggamit memori zaman kanak-kanak kita rumah yang sentiasa berselerak oleh anak.

Itu petanda ayah ibunya baik dan istimewa biar anak kreatif mengikut bakatnya, sebab masa tu kita akan rindu bila dah besar nanti.

Sumber: Puan zulwa


“Dulu Dating Tunggu Tiket Wayang, Sekarang Tunggu Giliran Ambik Anak Sekolah.” Sweetnya Alif Satar & Isteri!

Setiap pasangan suami isteri punya cara tersendiri untuk menghabiskan masa bersama. Sementelah anak-anak ada pasti peluang tersebut agak terhad. Namun jika bijak ‘mencuri masa’ pasti tiada masalah.

Demikian juga dengan selebriti terkenal ini. Hos dan pelakon Alif Satar baru-baru ini berkongsi cara menghabiskan masa bersama isteri kesayangannya. Walaupun lucu tapi cara tersebut dapat mengeratkan lagi hubungan antara suami isteri.

Menerusi laman instagramnya, Alif memuat naik sekeping foto bersama isterinya di dalam kereta ketika menunggu anak mereka pulang dari sekolah untuk tatapan umum.

“Dulu dating tunggu tiket wayang, sekarang tunggu giliran ambik anak kat sekolah,” ungkap Alif menerusi ruangan kapsyennya.

Rata-rata selebriti dan netizen meninggalkan komen memuji pasangan ini yang cukup sweet.

Malah, salah seorangnya sempat bergurau bertanyakan tentang kesan gincu Shadila yang melekat pada baju Alif.


Begini 12 Cara Nak Cairkan Kahak Guna Bahan Dapur Aje. Boleh Cuba!

Batuk akan terjadi apabila kita tidak menjaga pemakanan dan kesihatan badan. Batuk yang berlarutan akan mengakibatkan kahak. Ia pastinya menganggu urusan harian.

Selain makan ubat, apa kata cuba cara alami untuk kurangkan masalah kahak. Cuba ikuti petua puan Nur Baizura Ismail ini.

1. Nenas

Buah nenas mengandungi sejenis enzim proteolitik yang dipanggil bromelain. Bromelain membantu sistem pencernaan dan juga mencairkan darah. Kajian menunjukkan pengambilan makanan mengandungi bromelain seperti nenas membantu mengurangkan kahak. Minum 2 gelas jus nenas segar sehari selama dua hingga tiga minggu.

2. Asam jawa

Asam jawa memang terkenal dalam campuran masakan melayu, tetapi ia juga mengandungi khasiat yang boleh membuatkan tekak anda berasa lega. Apa yang perlu anda lakukan adalah dengan mencampurkan dua sudu asam jawa ke dalam segelas air suam. Kacau sehingga ia menjadi sebati dan kemudian tapis air asam jawa tersebut untuk membuang biji dan seratnya.

Meminum air asam jawa ini bukan sahaja boleh membuatkan tekak anda terasa nyaman malahan ia boleh menyejukkan badan kita. Minum air asam jawa dua kali sehari untuk kesan menakjubkan walaupun rasanya agak masam.

3. Bawang putih

Bawang putih juga merupakan salah satu petua tradisional untuk melegakan masalah kahak. Petua ini amat mudah, anda perlukan satu labu bawang putih bersama kulitnya dan seterusnya membakar ia di atas dapur gas anda selama 15 minit. Pastikan bawang putih tersebut tidak terbakar sehingga menjadi hangit dan rentung. Buang kulit bawang tersebut dan makan ia begitu sahaja.

Jika anda tidak berselera memakan bawang putih tersebut, anda juga boleh menumbuk bawang putih yang telah dibakar tersebut dan gaul bersama minyak zaitun. Sapukan pada leher anda sekerap yang mungkin. Makan beberapa ulas bawang putih mentah terbukti membantu merawat kahak pada tekak.

Kandungan sulfur di dalam bawang putih membantu melonggarkan kahak yang pekat. Sifat semulajadinya membantu mengeluarkan kahak yang berlebihan dari dalam tekak. Mereka yang mengalami kahak yang banyak boleh kunyah 2-3 ruas bawang putih mentah semasa perut kosong.

4. Madu

Madu merupakan satu manisan atau herba yang baik untuk orang yang mengalami sakit tekak. Menurut satu kajian, madu boleh melegakan batuk lebih berkesan berbanding ubat batuk yang mengandungi dextromethorphan (DM) iaitu penahan batuk.

Anda boleh membuat ramuan sendiri di rumah dengan mencampurkan 2 sudu teh madu bersama dengan air suam dan perahan lemon. Madu juga mampu untuk menenangkan manakala jus lemon membantu dari berlaku kesesakan pada rongga. Anda juga boleh memakan madu itu dengan perahan limau nipis.

Madu adalah makanan sunnah yang bersifat antioksidan yang kuat dan anti-inflamasi. Bancuhkan sedikit madu bersama air suam dan minum setiap hari sehingga kahak anda hilang. Ianya membantu merawat tekak anda yang sedang perit dan membunuh bakteria yang terdapat pada kahak.

5. Halia
Halia dipercayai mempunyai khasiat membasmi kuman dan membuang angin yang berada didalam badan. Halia juga membantu untuk membuang kahak yang berada dalam badan dan juga dapat mengurangkan pedih pada tekak. Campuran pudina segar bersama halia dapat bantu menghilangkan gatal pada kerongkong yang menyebabkan terjadinya batuk.

Apa yang anda perlukan adalah halia yang di rendam bersama beberapa helai daun pudina di dalam segelas air panas dan dicampurkan dengan sedikit madu. Minum dua kali sehari dan anda akan alami perbezaan setelah meminum air campuran halia tersebut.

6. Air garam

Petua ini membantu melegakan keradangan tekak yang menyebabkan batuk yang berpanjangan dan membantu mengeluarkan kahak di tekak. Anda hanya perlu mengambil segalas air suam dan sesudu teh garam, kacau sehingga sebati. Kumur air garam tersebut selama 15 saat sebanyak tiga kali sehari.

Petua hilangkan batuk ini dilakukan secara beransur-ansur sehingga batuk tersebut hilang. Biasanya cara ini boleh membantu dengan cepat untuk menghilangkan batuk anda, sudah tentu ditambah pula dengan terapi semula jadi atau dengan mengambil ubat-ubatan doktor.

Ambil perhatian bahawa kanak-kanak di bawah umur 6 tidak sesuai untuk menggunakan kaedah berkumur ini kerana bimbang mereka akan tertelan air garam dalam jumlah yang banyak.

7. Makanan bercili

Makanan pedas bertindak sebagai natural decongestant, bermakna melegakan tekak anda di mana ia membantu menguraikan kahak yang terkumpul di belakang tekak anda. Contoh seperti cili cayenne membantu mengurangkan kahak yang menghalang di belakang tekak. Selain itu makanan pedas juga meningkatkan aliran darah dan oksigen pada tekak. Ini juga membantu mengurangkan kahak pekat di tekak anda.

8. Kunyit

Serbuk kunyit terkenal dengan sifat anti-inflamasi di mana ia membantu mengurangkan kebengkakan membran mukus. Ini amat membantu dalam pembentukan kahak. Serbuk kunyit juga membantu meningkatkan fungsi pundi hempedu. Kajian menunjukkan fungsi pundi hempedu yang dipertingkatkan dapat mengurangkan penghasilan kahak yang pekat. Larutkan 1/2 sudu teh serbuk kunyit di dalam segelas air suam. Hirup perlahan-lahan bagi membenarkan ia mengurangkan kahak yang terkumpul.

9. Teh bunga Chamomile

Teh chamomile membantu melegakan tekak yang luka akibat inflamasi yang boleh menjadi punca terjadinya kahak. Minuman ini juga boleh meredakan membran mukosa yang perit. Caranya mudah saja. Masukkan 1-2 sudu teh bunga chamomile kering ke dalam air panas. Rendamkan bunga tersebut selama 5 minit. Tapiskan dan masukkan ke dalam cawan. Minum dengan perlahan-lahan dan biarkan ia meresap ke dalam tekak anda.

10. Aiskrim vanila

Aiskrim vanilla dipercayai dapat mengurangkan keradangan seterusnya mengurangkan sakit tekak kerana ia menyebabkan tekak terasa kebas. Aiskrim sifatnya sejuk apabila anda memakan aiskrim tekak anda akan berasa begitu nyaman. Jangan pula anda memakan ais batu kerana ia akan membuat batuk anda bertambah teruk lagi.

Jika anda tidak berselera untuk memakan makanan yang berat akibat batuk dan sakit tekak. Anda jangan bimbang kerana dengan memakan aiskrim ia mampu untuk memberi tenaga tambahan kepada diri anda.

11. Air kosong

Air merupakan sumber kehidupan yang sangat penting untuk kehidupan. Kekurangan cecair di dalam badan anda boleh menyebabkan terjadinya pelbagai masalah kesihatan iaitu seperti tekak menjadi kering dan ketidak keselesaan. Salah satu ubat sakit tekak semulajadi yang teramat murah dan sangat penting adalah air putih. Air putih akan membantu anda untuk mencairkan kahak dalam tekak, serta membuat dinding saluran tekak sentiasa lembap. Pastikan anda meminum banyak air putih.

12. Stim @ Wap panas

Cuma gunakan air dan halakan wap atau stim ke muka anda. Stim adalah amat panas. Lapiskan kain napkin yang nipis untuk pastikan stim tidak terus menghala ke muka. Sambil itu minta seseorang tepuk-tepuk belakang anda dengan perlahan dengan tujuan nak melonggarkan kahak dan lebih mudah disingkirkan dari badan.


Rupanya Letak Ais Batu Dalam Mesin Basuh Bantu Kurangkan Kedutan Pada Pakaian. Begini Caranya!

Seterika baju adakalanya memenatkan dan memakan masa teutama bagi ibu-ibu  yang anak ramai. Selain baju kerja suami, anda juga perlu seterika baju anak dan juga pakaian lain.

Kini sudah tiada alasan lagi untuk malas menggosok baju kerana ada cara yang lebih mudah untuk menjadikan baju anda tidak berkedut.

1. Gunakan mesin basuh baju. Ya mesin baju. Pastikan mesin baju tu kering

2. Set kan mesin basuh baju anda kepada suhu tinggi. Kalau mesin basuh baju anda takda fungsi ni, masuk kan baju anda dibahagian pengering.

3. Masukkan beberapa ketul ais dan biarkan mesin basuh baju anda spin kira-kira 15 minit.

4. Apa yang berlaku adalah, ais akan mencair seterusnya membentuk steam / wap. Steam ini akan mengurangkan kedutan di baju, sama seperti konsep iron baju.

Mudah kan? Boleh lah cuba kalau nak hilangkan kedut baju.


Belum Berjaya Hamil, Dr Ini Kongsi Tip Yang Selalu Bagi Pada Pesakit Yang Datang Klinik.

Setiap pasangan yang berkahwin tentunya inginkan cahaya mata sebagai penyeri rumah tangga.

Namun ada yang masih belum dikurniakan anak.

Nak tahu caranya, ikuti perkongsian yang bermanfaat ini, Dr Erna Nadia.

Tips untuk mengandung yang saya bagi pada kawan saya tu memang selalu saya bagi pada pesakit pesakit yang datang klinik.

Kawan saya dah 6 tahun kahwin dan masih ttc. Dia pernah cuba iui, ivf tapi masih belum ada rezeki waktu tu. Dia tak ada sebarang masalah kesihatan, suaminya pun sama.

Nasihat yang saya bagi sangat simple:

1. Jangan stress
Ini yang paling penyumbang faktor kenapa sukar hamil untuk sesetengah orang. Stress dari pelbagai sudut. Stress sebab mulut orang yang asyik tanya bila nak ada anak, stress sebab kerja, stress sebab hal hal lain.

Bila asyik tertekan, dan asyik pula ikut kalender ok waktu ni subur, kita mesti on. Pasangan pun akan jadi malas atau hubungan jadi kurang intim. Bukan tidak sayang tapi sebab stress buatkan hubungan tersebut jadi kurang ‘natural’.

Sebab itu benda pertama yang anda perlu lakukan adalah duduk diam diam dan fikir apa penyebab stress dan cuba elakkan/selesaikan.

Jangan asyik fikir mengandung2. Bila asyik harap begini, memang akan bertambah stress bila setiap kali period, datang period.

Kawan saya ni, dia sebenarnya dah jadi kurang berfikir dan dia terfikir untuk ambil anak angkat tapi tak sangka Alhamdulillah ada rezeki dia dan suami.

2. Dapatkan berat badan ideal.
Kawan saya berjaya dapat bmi ideal tahun lepas bulan 11. Dari bmi 29, jadi bmi 24.

Jika anda/pasangan masalah berat badan berlebihan, cuba dua dua berusaha dapatkan berat badan yang ideal dan sihat. InshaAllah mudah lekat.

3. Tukar habit jadi sihat.
Saya cuma nasihat untuk dia ubah gaya hidup. Tak sangka dia betul betul buat. Jarang makan fast food dan dah banyak beriadah. Kalau tak sebelum ni, asyik nak lepak berjalan sahaja, lepas dia tanam azam untuk sihat dan kurus, dia betul betul ubah gaya hidup dia.

4. Pergi bercuti.
Ini sangat jarang orang buat dengan betul. Bercuti dengan sebenar benar cuti tanpa gangguan. Kadang tu kita bercuti tapi kita sibuk dengan gajet kita, sibuk dengan dunia dunia luar selain kita dan pasangan.

Jika anda pergi bercuti bersama pasangan, make it the most romantic ever. Sebab bukan selalu kita dapat bercuti.

Masa cuti tu janganlah asyik fikir ok kali ni mesti buat betul betul supaya preggy. Hilangkan pemikiran ini.

Tenangkan diri anda.

5. Buat solat taubat dan hajat
Kita ni memang banyak dosa dosa yang kita sedar dan tak sedar. Mohon ampun dan maafkan sahaja sesiapa yang dah buat salah pada kita.

Ini pun salah satu sumber ketenangan dalam kita sedar tak sedar.

Itu sahaja yang saya pesan pada dia.
Nasihat tambahan lagi satu ni saya pun taktahu berkesan atau tidak,

‘Bersamalah’ suami waktu pagi pagi masa awal awal bangun tidur. Waktu itu anda dan pasangan lebih rileks dan kurang tekanan di samping suasana sekeliling yang tenang. Jadi setiap kali sebelum tidur, pastikan tidur dengan hati yang tenang dan rileks juga.

Tentang posisi atau apa, itu semua bergantunglah pada anda.

Saya dulu, masa nak dapat anak nombor dua (6 tahun juga tunggu), saya selalu bagi kucing jalanan makan. Setiap kali bagi makan, saya akan cakap dengan kucing tu untuk doakan saya dapat baby.

Saya rasa apa apa sahaja kebaikan yang kita buat, akan ada hati hati yang mendoakan kita, hatta haiwan sekalipun. Maka, jomlah jadi baik dan comel.

Yang penting setiap kali lepas solat, mohon sahaja doa pada Allah untuk berikan yang terbaik untuk kita.

Percayalah rezeki kita belum sampai lagi sebab Allah ada perancangan yang lebih baik untuk kita. Sama ada untuk jadikan lebih baik dan lebih sabar.

Jodoh, anak, rezeki, ajal semua ini hanya Allah sahaja yang tahu. Jangan pertikaikan. Ada, bersyukur, tak ada pun perlu bersyukur.

Jika anda ada masalah yang sama, buat pemeriksaan kesihatan. Jika ada masalah, ikuti rawatan sehingga selesai. Jika tiada masalah kesihatan, cubalah tips di atas.

Yang penting, tak perlu bazir di atas sesuatu yang tidak perlu.

Saya doakan semoga yang masih ttc akan rezeki mendapat cahaya mata nanti dan semoga kita semua sihat sihat dan comel comel saja🤍

Sumber: Dr. Erna Nadia

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Mesti tonton:

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Achey Ajar Anak Berlawak Nak Kalahkan Jihan Bila Besar Nanti Undang Tawa Netizen. Suka Betul Tiara Kena Sakat Dengan Ayahnya!

Sejak ada anak ni, pelawak terkenal Achey Bocey ada sahaja statusnya yang mengundang tawa netizen. Seronok nampaknya sebab dah ada buah hati yang menambahkan lagi keceriaan dalam rumah tangga.

Achey atau nama sebenarnya Mohd Nasir Hamzah dan isterinya yang dikenali sebagai Anne cukup gembira dengan hadirnya anak angkat perempuan yang diberi nama Nur Tiara Zinnirah Nasir.

Terbaru menerusi postingnya di instagram, Achey mengusik anak angkatnya itu sehinggakan ramai yang memberi komen gelihati dengan gelagatnya itu.

Walaupun anaknya itu belum tahu apa-apa , namun ramai yang tidak dapat menahan ketawa dan suka dengan gelagat pelawak ini.


Rezeki Jaga Ibu Ayah Tak Semua Anak Dapat. Adik Beradik Lain Jangan Lepas Tangan!

Bukannya mudah sebenarnya menjaga ibu dan ayah yang telah berusia dan sakit. Seseorang anak itu perlu kuat dari segi mental dan fizikal untuk berdepan dengan pelbagai cabaran dan dugaan.

Justeru bila ada salah seorang adik beradik yang direzekikan menjaga ibu ayah,  jangan pula ada antara adik beradik lain hanya pandai mengarah itu dan ini kepada mereka. Malah jangan pula ada yang lepas tangan.

Sewajarnya cubalah selami kepayahan yang mereka hadapi setiap hari, sekurang-kurangnya dapat juga dijadikan ‘penawar’ untuk lebih sabar dan sekali gus meringankan bebanan yang ditanggung.

Rezeki menjaga kebajikan ibu bapa ni tak semua anak dapat buat.

Ada anak sepuloh orang, yang mampu jaga mungkin sorang dua. Rezeki anak inilah yang dapat menjaga ibu bapanya. Samada secara rela atau paksa rela. Wallahualam.

Yang Kak Bee nak ‘highlight’ kat sini;

1. Jika kita tiada pengalaman menjaga ibu bapa yang sedang sakit, bed ridden dan sebagainya, elakkan dari memandai-mandai beri nasihat yang bakal mengguris hati penjaga (care taker).

2. Datang melawat dan mengajar-ngajar itu dan ini, begitu dan begini. Seperti kita sendiri pernah menjaga ibu bapa sendiri.

3. Menegur penjaga, kenapa tak beri makan ini? Pampers yang itu lebih bagus dari yang ini. Tak ambil nurse ke?

4. Adakah anda hulurkan du1t pada penjaga ini sebagai bantuan?

5. Pernahkah anda hadiahkan barang-barang keperluan kepada ibu bapa yang sedang sakit ini bagi mengurangkan bebanan mereka?

Selagi ANDA tidak merasa pengalaman menjaga kebajikan ibu bapa sendiri, anda belum layak untuk beri apa-apa nasihat kepada penjaga.

Penjaga hanya manusia biasa. Mereka punya hati dan perasaan. Lelah, penat, sedih bercampur-baur. Hormatilah mereka seadanya.


“Dua-Dua Anak Daddy Lahir Hari Jumaat.” Hairul & Hanis Timang Anak Kedua, Alisa Aisyah Di Puji Wajah Seiras Yusuf Versi Perempuan.

Memasuki hari ke 19 umat Islam berpuasa, pasangan sama cantik sama padan ini dilimpahi kegembiraan bila mana anak kedua mereka lahir petang semalam.

Berita gembira tersebut dikongsikan oleh Hairul Azreen menerusi laman instagramnya. Menurut pelakon Paskal dan juga Hero ini, isteri kesayangannya Hanis Zalikha selamat melahirkan bayi perempaun pada jam 5.59 petang semalam.

Turut dimuat naik di dalam posting berkenaan adalah gambar si kecil yang diberi nama Alisa Aisyah Binti Hairul Azreen.

Assalamualaikum saya dengan penuh rasa kesyukuran ingin berkongsi berita gembira,Di bulan ramadhan ni isteri saya Hanis selamat melahirkan cahaya mata perempuan kami, Alisa Aisyah Binti Hairul Azreen
petang tadi 5.59pm ,

Perkongsian itu menerima lebih 380,000 ‘likes’ selepas dimuat naik di samping lebih 10,500 komen daripada netizen dan rakan-rakan artis.

Antara rakan-rakan artis yang menulis komen ucapan tahniah di Instagram Hairul ialah Mira Filzah, Elfira Loy, Achey, kaka Azraf,Aeril Zafril, Shukri Yahaya dan ramai lagi.

Rata-rata memuji wajah anak kedua pasangan ini seiras abangnya Yusuf.

Sebelum ini Hairul sendiri ada memuat naik gambar sewaktu dirinya masih kecil yang nampak seiras dengan Yusuf.


Doktor Ini Jelaskan Sebab Tidak Perlu Bersihkan Tahi Telinga.

Jangan sebarangan mengorek telinga untuk tujuan membersihkannya. Biarpun, ia sudah sinonim dalam diri kita sejak sekian lama, hakikatnya amalan ini tidak elok untuk kesihatan telinga.

Ikuti penjelasan doktor ini mengenai sebab tidak dibenarkan mengorek lubang telinga secara kerap.

“Doktor, kenapa tak boleh nak korek telinga? Kan tahi telinga itu perlu dibersihkan.”

Sebenarnya, yang kita setiap hari sebut tahi telinga itu sebenarnya bukanlah sejenis kotoran seperti najis. Bahasa melayu tepatnya ialah lilin telinga. Istilah perubatan kita panggil sebagai cerumen atau ear wax.

Bermakna, ia tidak perlulah cuba untuk dikeluarkan.

“Habis, tak kan nak biar sampai melimpah keluar berkumpul kat lubang telinga?”

Umumnya secara fisiologi ear wax ini akan keluar dengan sendirinya. Sebab itu saya beritahu kita tidak perlu cuba keluarkan dengan guna alatan besi atau cotton bud.

Ada beberapa keadaan sahaja yang mana ia perlu dibersihkan. Itu pun dilakukan oleh doktor, bukan kita sendiri.

1. Sehingga betul-betul menutupi salur telinga akibat jenis wax yang keras dan menyebabkan pesakit kurang pendengaran

2. Sehingga pesakit mengadu sakit akibat ear wax yang keras.

Cerumen ini ada fungsi baiknya untuk menghalang kotoran daripada luar masuk terus ke telinga. Yang kita nak buang itu, kenapa?

Nasihat saya, jika anda ada sebarang pun masalah tak selesa, gatal atau sakit pada telinga, jumpalah kami.

ELAK JANGKITAN

*Jangkitan teruk boleh berlaku kepada pesakit yang berterusan amalkan tabiat mengorek telinga, kita panggil ‘acute otitis externa’. Oleh itu, hentikanlah. Pesan orang yang kita sayang ya.

*ibu-ibu boleh letak minyak zaitun atau baby oil pada telinga anak supaya ear wax sentiasa dalam keadaan lembut. Tapi perlu pastikan gegendang telinga tiada masalah (ini perlu jumpa doktor dahulu)


“Seorang Isteri Terlalu Kurus, Sekejap Menjerit Dan Menangis, Akhirnya Ke Hospital Di Zon Kuning.” Wanita Ini Kongsi Atasi Emosi Elak Lebih Teruk.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara